Diari Oficial de la Generalitat Valenciana


Sumari del DOGV 8718, del 16-01-2020 (2020/99)

ORDRE 1/2020, de 7 de gener, de la Conselleria d'Educació, Cultura i Esport, per la qual es convoca procediment selectiu d'accés al cos d'inspectors d'Educació.
----------------------------------------------------------------------------------------------------------------------------------------------------------------

### Dades del document

Número de DOGV
:   8718

Data del DOGV
:   16-01-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/99


Data del document
:   07-01-2020

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

ORDRE 1/2020, de 7 de gener, de la Conselleria d'Educació, Cultura i Esport, per la qual es convoca procediment selectiu d'accés al cos d'inspectors d'Educació. [2020/99]  
Índex  
  
Preàmbul  
Títol I. Procediment selectiu d'ingrés  
Capítol 1. Bases generals  
1. Normes generals  
1.1. Places convocades  
1.2. Normativa d'aplicació  
2. Requisits de les persones candidates  
2.1. Requisits d'admissió  
2.2. Termini de compliment dels requisits  
3. Sol·licituds  
3.1. Forma  
3.2. Termini de presentació  
3.3. Pagament per drets d'examen  
3.4. Devolució dels drets d'examen  
3.5. Instruccions per a emplenar la sol·licitud telemàtica  
4. Admissió de les persones aspirants  
4.1. Llistes provisionals de persones admeses i excloses  
4.2. Reclamacions a les llistes provisionals  
4.3. Llistes definitives de persones admeses i excloses  
4.4. Recursos a les llistes definitives  
4.5. Requisits i llista de persones admeses  
5. Òrgans de selecció  
5.1. Nomenament dels òrgans de selecció  
5.2. Obligatorietat de la participació  
5.3. Abstenció  
5.4. Termini per a manifestar l'abstenció  
5.5. Recusació  
5.6. Responsabilitat i principis que han de regir l'actuació de l'òrgan de selecció  
5.7. Composició del tribunal  
5.8. Funcions del tribunal  
5.9. Funcions de la persona secretaria del tribunal  
5.10. Constitució del tribunal  
5.11. Nomenament de nous components del tribunal  
5.12. Procediment d'actuació del tribunal  
5.13. Adaptacions per les persones aspirants amb diversitat funcional  
5.14. Nombre de persones aspirants seleccionades  
5.15. Indemnitzacions i dietes  
5.16. Seu del tribunal  
6. Normes sobre citació i actuació dels aspirants davant del tribunal  
  
6.1. Citació dels aspirants  
6.2. Embaràs i part  
6.3. Actuació dels aspirants davant del tribunal  
6.4. Desenvolupament del procediment selectiu  
6.5. Publicitat dels criteris d'avaluació  
7. Contingut i desenvolupament del procediment selectiu  
7.1. Proves prèvies  
7.2. Fase d'oposició  
7.3. Fase de concurs  
7.4. Fase de pràctiques  
8. Qualificació  
8.1. Qualificació de la fase d'oposició  
8.2. Valoració de la fase de concurs  
8.3. Possible expulsió d'aspirants  
9. Superació de les fases d'oposició i concurs  
9.1. Agregació de puntuacions  
9.2. Criteris de desempat  
9.3. Declaració de persones aspirants seleccionades  
9.4. Llista única de persones aspirants seleccionades  
9.5. Publicació de la llista de persones aspirants seleccionades  
9.6. Recursos contra la llista de persones aspirants seleccionades  
9.7. Aspirants que aproven per diferents administracions educatives  
  
9.8. Inalterabilitat de les places assignades  
9.9. Llista única de persones aspirants no seleccionades  
10. Presentació de documents per les persones aspirants seleccionades  
10.1. Termini i procediment  
10.2. Nul·litat d'actuacions  
11. Nomenament del personal funcionari en pràctiques  
12. Fase de pràctiques  
12.1. Durada i regulació  
12.2 Avaluació de la fase de pràctiques  
12.3. No superació de la fase de pràctiques  
12.4. Ajornament de la fase de pràctiques  
12.5. Règim jurídic administratiu  
12.7 Opció per remuneracions  
13. Nomenament de personal funcionari de carrera  
13.1. Aprovació de l'expedient  
13.2. Destinació amb caràcter definitiu  
14. Llista per a l'acompliment temporal de llocs corresponents al cos d'inspectors d'educació  
14.1. Requisits  
14.2. Ordenació de les persones aspirants  
15. Tractament de dades de caràcter personal  
Normes finals  
Annex I. Barem de mèrits per a accés al cos d'inspectors d'Educació  
Annex II Temari de la fase d'oposició  
Annex III Part B del temari específic de l'Administració educativa de la Comunitat Valenciana  
  
  
PREÀMBUL  
  
La Llei orgànica 2/2006, de 3 de maig, d'Educació, estableix les funcions i atribucions de la Inspecció d'Educació, així com els requisits per a l'accés al cos d'inspectors d'Educació, que fa necessari pertànyer a algun dels cossos que integren la funció pública docent.  
  
L'article 40 del Reial decret 276/2007, de 23 de febrer, pel qual s'aprova el Reglament d'ingrés, accessos i adquisició de noves especialitats en els cossos docents a què es refereix la Llei orgànica 2/2006, i es regula el règim transitori d'ingrés a què es refereix la disposició transitòria dissetena de la Llei orgànica 2/2006, de 3 de maig, d'Educació, disposa que el capítol III del seu títol IV és aplicable als procediments d'accés al cos d'inspectors d'Educació.  
  
A més, l'article 42 de l'esmentat Reial decret 276/2007, d'acord amb el que preveu la disposició addicional dotzena de la Llei orgànica d'educació, estableix que el sistema d'accés al cos d'inspectors d'Educació serà el de concurs oposició. Així mateix, hi haurà una fase de pràctiques que formarà part del procés selectiu.  
D'altra banda, el reglament esmentat estableix que les administracions públiques competents, una vegada aprovades les seues respectives ofertes d'ocupació, faran les convocatòries per a la provisió de les places autoritzades en aquestes ofertes d'ocupació.  
Aprovades les ofertes d'ocupació pública docent en l'àmbit de gestió de la Generalitat per a l'any 2018 i 2019 pel decret 235/2018, de 21 de desembre, i pel decret 268/2019, de 20 de desembre, complit el que es preveu en l'article 37.1.c del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i d'acord amb el que disposa l'article 3 del Reglament d'ingrés, accessos i adquisició de noves especialitats en els cossos docents, aprovat pel Reial decret 276/2007, de 23 de febrer, i els articles 153 i següents de la Llei 10/2010, de 9 de juliol, de la Generalitat, d'ordenació i gestió de la funció pública valenciana, en ús de les competències atribuïdes, en vista de la proposta de la directora general de Personal Docent, i de conformitat amb aquesta, en ús de les competències atribuïdes, aquesta conselleria acorda convocar un procediment selectiu d'accés al cos d'inspectors d'Educació, conformement a les bases següents:  
TÍTOL I  
Procediment selectiu d'ingrés  
  
CAPÍTOL 1  
Bases generals  
  
1. Normes generals  
1.1. Places convocades  
Es convoca un procediment selectiu d'accés per a cobrir, en l'àmbit de gestió de la Conselleria d'Educació, Cultura i Esport, 27 places del torn lliure del cos d'inspectors d'Educació (subgrup A1).  
  
1.2. Normativa aplicable  
A la present convocatòria li són aplicables les disposicions següents:  
  
- Llei orgànica 2/2006, de 3 de maig, d'Educació (BOE 106, 4 de maig).  
- Llei orgànica 8/2013, de 9 de desembre, per a la millora de la qualitat educativa (BOE 295, 10 de desembre).  
- Llei orgànica 1/1996, de 15 de gener, de protecció jurídica del menor (BOE 15, 17.01.1996), en la redacció donada per la Llei 26/2015, de 28 de juliol, de modificació del sistema de protecció a la infància i a l'adolescència (BOE 180, 29 de juliol).  
- Reglament (UE) 2016/679 del Parlament Europeu i del Consell de 27 d'abril de 2016 relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades) «DOUE» núm. 119, de 4 de maig de 2016.  
  
- Llei orgànica 3/2018, de 5 de desembre, de protecció de dades personals i garantia dels drets digitals.  
- Llei orgànica 1/2004, de 28 de desembre, de Mesures de Protecció Integral contra la Violència de Gènere (BOE 313, 29.12.2004).  
- Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic (BOE 261, 31 d'octubre).  
- Llei 10/2010, de 9 de juliol, de la Generalitat, d'ordenació i gestió de la funció pública valenciana (DOGV 6310, 14 de juliol).  
- Llei 39/2015, d'1 d'octubre, del procediment administratiu comú de les administracions públiques.  
- Llei 40/2015, d'1 d'octubre, de règim jurídic del sector públic.  
  
- Llei 4/2018, de 21 de febrer, de la Generalitat, per la qual es regula i promou el plurilingüisme en el sistema educatiu valencià.  
- Reial decret 276/2007, de 23 de febrer, pel qual s'aprova el Reglament d'ingrés, accessos i adquisició de noves especialitats en els cossos docents a què es refereix la Llei orgànica 2/2006, de 3 de maig (BOE 53, 2 de març).  
- Reial decret 967/2014, de 21 de novembre, pel qual s'estableixen els requisits i el procediment per a l'homologació i declaració d'equivalència a titulació i a nivell acadèmic universitari oficial i per a la convalidació d'estudis estrangers d'educació superior, i el procediment per a determinar la correspondència als nivells del marc espanyol de qualificacions per a l'educació superior dels títols oficials d'arquitecte, enginyer, llicenciat, arquitecte tècnic, enginyer tècnic i diplomat.  
  
- Ordre EDU/3429/2009, d'11 de desembre, per la qual s'aprova el temari de la fase oposició del procediment selectiu d'accés al cos d'inspectors d'Educació.  
- Decret 62/2002, de 25 d'abril, del Consell, pel qual es regula l'acreditació dels coneixements lingüístics per a l'accés i la provisió de llocs en la funció pública docent no universitària en la Comunitat Valenciana (DOGV 4240, 2 de maig).  
- Decret 80/2017, de 23 de juny, pel qual es regula l'actuació, el funcionament i l'organització de la inspecció d'educació de la Comunitat Valenciana.  
- Ordre 17/2013, de 15 d'abril, de la Conselleria d'Educació, Cultura i Esport, per la qual es regulen les titulacions administratives que faculten per a l'ensenyament en valencià, del valencià i en llengües estrangeres en els ensenyaments no universitaris en la Comunitat Valenciana.  
- Ordre 90/2013, de 6 de novembre, de la Conselleria d'Educació, Cultura i Esport, per la qual es regula la catalogació amb el requisit lingüístic de valencià de determinats llocs de treball docents en centres públics i en els serveis o unitats de suport escolar i educatiu dependents de la Generalitat.  
- Ordre 17/2019, de 16 d'abril, de la Conselleria d'Educació, Investigació, Cultura i Esport per la qual es desenvolupa l'actuació, el funcionament i l'organització de la inspecció d'educació de la Comunitat Valenciana.  
- Decret 235/2018, de 21 de desembre, del Consell, d'aprovació de l'oferta d'ocupació pública de personal docent no universitari per a l'any 2018.  
- Decret 268/2019, de 20 de desembre, del Consell, d'aprovació de l'oferta d'ocupació pública de personal docent no universitari per a 2019.  
- Les altres disposicions d'aplicació general, així com el que disposa aquesta convocatòria.  
  
2. Requisits de les persones candidates  
2.1. Requisits d'admissió  
Per a ser admeses al procediment selectiu d'accés, les persones aspirants hauran de reunir els requisits següents:  
a) Tindre la nacionalitat espanyola o ser nacional d'algun dels altres estats membres de la Unió Europea, o nacional d'algun estat al qual siga aplicable la Directiva 2004/38/CE del Parlament Europeu sobre la lliure circulació de treballadors.  
També es podrà acreditar aquest requisit mitjançant les persones cònjuges, descendents i descendents del cònjuge que el complisquen.  
b) Tindre complits els setze anys i no excedir, si escau, l'edat màxima de jubilació forçosa.  
c) Estar en possessió del títol de doctor, llicenciat, enginyer, arquitecte o grau corresponent, o títol equivalent dels que puguen establir-se per al cos d'inspectors d'Educació en la disposició addicional única del Reglament d'ingrés, accessos i adquisició de noves especialitats.  
  
En el cas que la titulació s'haja obtingut a l'estranger, haurà d'haver-se obtingut la declaració d'equivalència corresponent de conformitat amb el que s'estableix en el Reial decret 967/2014.  
d) Pertànyer a algun dels cossos que integren la funció pública docent no universitària.  
e) Acreditar una antiguitat mínima de deu anys com a personal funcionari de carrera en algun dels cossos que integren la funció pública docent no universitària, dels quals, almenys sis hauran de ser d'experiència docent, d'acord el que s'estableix en l'art.24.2 del Decret 80/2017, de 23 de juny, del Consell, pel qual es regula l'actuació, el funcionament i l'organització de la inspecció d'educació de la Comunitat Valenciana.  
  
f) Posseir la capacitat funcional per a l'acompliment de les tasques, no patir malaltia ni estar afectat per cap limitació física o psíquica incompatible amb l'acompliment de les funcions corresponents al cos d'inspectors d'Educació.  
g) No haver sigut condemnat per cap sentència ferma per un delicte contra la llibertat i la intimitat sexual, d'acord amb el que disposa l'article 13.5 de la Llei orgànica 1/1996, de 15 de gener, de protecció jurídica del menor, de modificació parcial del Codi Civil i de la Llei d'enjudiciament civil.  
h) No haver sigut separat, mitjançant un expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se inhabilitat per a l'exercici de les funcions públiques.  
i) No ser personal funcionari de carrera, en pràctiques o estar pendent del nomenament corresponent en el cos d'inspectors d'Educació.  
  
j) Acreditar un coneixement del valencià del nivell C1 o equivalent d'acord amb l'art.24.2.b del Decret 80/2017, de 23 de juny, del Consell, per li que es regula l'actuació, el funcionament i l'organització de la inspecció d'educació de la Comunitat Valenciana.   
2.2. Termini de compliment dels requisits  
Tots els requisits enumerats anteriorment s'hauran de tindre en el dia de finalització del termini de presentació d'instàncies i mantindre's fins al moment de la presa de possessió com a personal funcionari de carrera, a excepció del requisit específic establit en la base 2.1.j i d'acord amb la base 7 d'aquesta convocatòria.  
  
3. Sol·licituds  
3.1. Forma  
3.1.1 Aspirants que disposen de DNI o NIE  
Els qui desitgen prendre part en aquest procés selectiu hauran d'emplenar el model oficial de sol·licitud que estarà disponible en la seu electrònica de la Generalitat Valenciana (http://sede.gva.es) i en la pàgina web de la Conselleria d'Educació, Cultura i Esport (http://www.ceice.gva.es/es/web/rrhh-educacion/oposiciones).  
Les sol·licituds hauran d'emplenar-se seguint les instruccions que s'indiquen i serà necessari identificar-se per qualsevol dels sistemes d'identificació o signatura electrònica admesos en la seu electrònica.  
  
La presentació per aquesta via permetrà:  
- La inscripció en línia del model oficial.  
- Annexar documents a la sol·licitud, quan siga necessari.  
- El pagament electrònic de les taxes.  
- El registre electrònic de la sol·licitud.  
La sol·licitud es considerarà presentada i registrada davant de l'Administració en el moment que es complete tot el procés telemàtic, i els aspirants hauran de guardar el justificant generat de registre i pagament, si escau, com a confirmació de la presentació telemàtica.  
  
Les sol·licituds emplenades o registrades per altres mitjans diferents de la via telemàtica indicada en la base 3.1 d'aquesta ordre comptaran com a no presentades en el termini.  
La falta de pagament de les taxes per la via indicada en aquesta ordre o el deute fora del termini determinarà l'exclusió de l'aspirant, tenint en compte que, en els casos esmentats, els qui hagen procedit així no tindran dret a participar en el procediment selectiu d'ingrés al cos d'inspectors d'Educació.  
En cas que es presente més d'una sol·licitud, en serà vàlida l'última.  
La sol·licitud s'haurà d'emplenar d'acord amb les instruccions que figuren en la plataforma electrònica i en les bases d'aquesta ordre.  
3.2. Termini de presentació  
El termini de presentació de la sol·licitud serà de 10 dies naturals comptats a partir de l'endemà de la publicació d'aquesta convocatòria en el Diari Oficial de la Generalitat Valenciana. La no presentació d'aquesta dins del termini i en la forma escaient suposarà l'exclusió de la persona aspirant.  
3.3. Pagament per drets d'examen  
L'ingrés de l'import s'haurà de fer per targeta bancària o amb un càrrec en el compte dins del termini de presentació de sol·licituds.  
La falta del pagament o el pagament fora de termini determinarà l'exclusió de la persona aspirant.  
De conformitat amb el que disposen els articles, 14.4.2, 14.4.5 i 14.4.6 de la Llei 20/2017, de 28 de desembre, de la Generalitat, de taxes, els drets d'examen són els següents:  
- Accés al cos d'inspectors d'Educació: 28,43 -  
Situacions específiques:  
- Persones que formen part de famílies nombroses i monoparentals de categoria especial i les víctimes d'actes de violència sobre la dona: 3,77 -  
- Persones que formen part de famílies nombroses i monoparentals de categoria general: 16,10 -  
- Persones amb grau de diversitat funcional igual o superior al 33 %: 3,77 -  
Les persones aspirants que estiguen exemptes del pagament de la taxa o tinguen dret a la reducció d'aquesta hauran d'acompanyar a la sol·licitud la documentació acreditativa del dret a l'exempció o la reducció.  
Aquesta acreditació es durà a terme adjuntant a la sol·licitud la documentació següent:  
a) Els documents que acrediten la condició de membre de família nombrosa o família monoparental de categoria general o especial, en cas d'haver-ho al·legat.  
b) La certificació expedida per l'òrgan competent que acredite la condició d'aspirant amb diversitat funcional igual o superior al 33 %.  
  
c) En el cas que s'haja al·legat ser víctima d'actes de violència sobre la dona, haurà d'acreditar-se aquesta condició a través de qualsevol dels mitjans de prova previstos en l'article 9.1 i 9.2 de la Llei 7/2012, de 23 de desembre, de la Generalitat, integral contra la violència sobre la dona en l'àmbit de la Comunitat Valenciana.  
En els casos a i b, no farà falta presentar els documents acreditatius quan hagen sigut elaborats per l'Administració de la Generalitat Valenciana si donen autorització perquè siguen consultats o en siguen recaptades les dades corresponents.  
En el cas c la documentació acreditativa del dret a l'exempció o reducció es presentarà únicament per registre d'entrada, d'acord amb el que s'estableix en l'art. 16 de la Llei 39/2015, d'1 d'octubre, del procediment administratiu comú de les administracions públiques.  
El simple pagament electrònic de la taxa dins del termini no equival a la inscripció en el procés selectiu, ja que hauran d'efectuar-se tots els passos fins a finalitzar el registre electrònic.  
3.4. Devolució dels drets d'examen  
De conformitat amb el que estableix l'article 1.2-6 de la Llei 20/2017, de 28 de desembre, de la Generalitat, de taxes, no es procedirà a la devolució de les taxes per drets d'examen en els supòsits d'exclusió de les persones aspirants dels procediments selectius per causes imputables exclusivament a ells.  
3.5. Instruccions per a emplenar la sol·licitud telemàtica  
A l'hora d'emplenar la sol·licitud, a més de les instruccions que s'indiquen en el tràmit corresponent en la seu electrònica, es tindran en compte les següents:  
a) S'haurà de fer constar el cos pel qual es participa.  
b) Les persones amb diversitat funcional que necessiten adaptacions de temps i mitjans per a la realització dels exercicis hauran d'indicar-ho en la sol·licitud, i adjuntar a la sol·licitud una certificació de les adaptacions requerides expedida pels òrgans competents en matèria de diversitat funcional de la Generalitat Valenciana, de l'Estat o d'altres comunitats autònomes.  
c) Les persones aspirants no nacionals d'algun estat de la Unió Europea hauran d'adjuntar la documentació que justifique que reuneixen el requisit per a poder participar de conformitat el que es preveu en la base 2.1.a.  
d) Totes les persones aspirants hauran d'indicar la titulació al·legada per al compliment del requisit de coneixement dels idiomes oficials de la Comunitat Valenciana, d'acord amb la base 7.1.2.  
  
4. Admissió de persones aspirants  
4.1. Llistes provisionals de persones admeses i excloses  
Finalitzat el termini de presentació d'instàncies, la Direcció General de Personal Docent dictarà una resolució que haurà de publicar-se en el Diari Oficial de la Generalitat Valenciana, que declararà aprovada la llista provisional de persones admeses i excloses. Els llistats s'exposaran en els taulers d'anuncis de la Direcció Territorial d'Educació, Cultura i Esport de València i en la pàgina web de la Conselleria d'Educació, Cultura i Esport (http://www.ceice.gva.es/es/web/rrhh-educacion/oposiciones). En aquesta llista hauran de constar els cognoms, el nom, els dígits que al format del DNI ocupen les posicions quarta, cinquena, sisena i setena o, si escau, un document acreditatiu de la identitat de les persones estrangeres residents en territori espanyol d'acord amb la disposició addicional setena de la Llei orgànica 3/2018, així com, si escau, la causa d'exclusió.  
Les persones que no hagen realitzat la inscripció en la forma indicada en la base 3.1 no apareixeran en el llistat de persones admeses i excloses; no obstant això, podran presentar una reclamació d'acord amb el que s'estableix en la base 4.2.  
4.2. Reclamacions a les llistes provisionals  
Les persones aspirants excloses disposaran d'un termini de deu dies hàbils, comptats a partir de l'endemà de la publicació de la resolució, per a poder esmenar els defectes de la seua sol·licitud.  
Tots els defectes i els errors corregibles comesos a l'hora d'emplenar les dades en la sol·licitud hauran de corregir-se en el mateix termini.  
Les reclamacions i les correccions d'errors s'hauran de presentar per via telemàtica en la seu electrònica de la Generalitat Valenciana (http://sede.gva.es) o a través de la pàgina web de la Conselleria d'Educació, Cultura i Esport (http://www.ceice.gva.es/es/web/rrhh-educacion/oposiciones).  
En el cas que la persona interessada no esmene el defecte que haja motivat la seua exclusió en el termini indicat, se la tindrà per desistida de la seua sol·licitud, de conformitat amb el que disposa l'article 68 de la Llei 39/2015, d'1 d'octubre, del procediment administratiu comú de les administracions públiques.  
4.3. Llistes definitives de persones admeses i excloses  
Les reclamacions presentades seran acceptades o denegades per resolució expressa de la directora general de Personal Docent, per la qual es declararà aprovada la llista definitiva de persones admeses i excloses que serà publicada en el Diari Oficial de la Generalitat Valenciana. Els llistats s'exposaran en els taulers d'anuncis de la Direcció Territorial d'Educació, Cultura i Esport de València i en la pàgina web de la Conselleria d'Educació, Cultura i Esport (http://www.ceice.gva.es/es/web/rrhh-educacion/oposiciones).  
4.4. Recursos a les llistes definitives  
Contra aquesta resolució, que posa fi a la via administrativa, podrà interposar-se amb caràcter potestatiu un recurs de reposició davant de la directora general de Personal Docent en el termini d'un mes comptat des de l'endemà de la publicació, d'acord amb el que preveuen els articles 123 i 124 de la llei 39/2015, d'1 d'octubre, del procediment administratiu comú de les administracions, a través de la seu electrònica de la Generalitat Valenciana (http://sede.gva.es), o a través de la pàgina web de la Conselleria d'Educació, Investigació, Cultura i Esport (http://www.ceice.gva.es/es/web/rrhh-educacion/oposiciones); o bé, interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, d'acord amb el que s'estableix en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
4.5. Requisits i llista de persones admeses  
El fet de figurar en la llista de persones admeses no pressuposa que es reconega la possessió dels requisits exigits en els procediments que es convoquen per mitjà d'aquesta ordre. Quan, de l'examinació de la documentació que, d'acord amb la base 10 d'aquesta convocatòria han de presentar les persones seleccionades, es desprenga que no compleixen algun dels requisits, s'extingiran tots els drets que puguen derivar-se de la participació en aquests procediments, sense perjudici de la responsabilitat en la qual hagueren incorregut per falsedat en la sol·licitud.  
  
5. Òrgan de selecció  
5.1. Nomenament de l'òrgan de selecció  
La selecció dels aspirants la farà un únic tribunal nomenat a aquest efecte per una resolució de la Direcció General de Personal Docent, que es publicarà en el Diari Oficial de la Generalitat Valenciana.  
  
5.2. Obligatorietat de la participació  
De conformitat amb l'article 8.3 del Reglament d'ingrés, accessos i adquisició de noves especialitats en els cossos docents aprovat pel Reial decret 276/2007, de 23 de febrer, la participació en els òrgans de selecció té caràcter obligatori.  
Només seran admissibles com a causes de dispensa, a més de les situacions d'abstenció i recusació, les que s'especifiquen en els apartats següents:  
a) La situació de permís per maternitat biològica i paternitat, adopció o acolliment i acumulació de lactància.  
b) Les situacions d'incapacitat temporal i de risc durant l'embaràs, degudament acreditades.  
c) Els permisos de reducció de jornada de treball concedits fins al 31 de juliol del present curs a l'empara de l'article 48.h, 48.i, 49.e i 49.f del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic i de l'article 24.1 del Decret 7/2008, de 25 de gener, del Consell, pel qual es regulen els permisos i llicències del personal docent no universitari dependent de la Conselleria d'Educació.  
5.3. Abstenció  
De conformitat amb el que s'estableix en l'article 23 de la Llei 40/2015, s'abstindran d'actuar aquells membres que incórreguen en alguna de les situacions següents:  
a) Tindre interés personal en l'assumpte de què es tracte o en un altre en la resolució del qual puga influir la d'aquell; ser administrador d'una societat o entitat interessada o tindre una qüestió litigiosa pendent amb alguna persona interessada.  
b) Tindre un vincle matrimonial o situació de fet assimilable i el parentiu de consanguinitat dins del quart grau, o d'afinitat dins del segon, amb qualsevol de les persones interessades, amb els administradors d'entitats o societats interessades i també amb els assessors, els representants legals o els mandataris que intervinguen en el procediment, així com compartir despatx professional o estar associat amb aquests per a l'assessorament, la representació o el mandat.  
c) Tindre amistat íntima o enemistat manifesta amb alguna de les persones esmentades en l'apartat anterior.  
d) Haver intervingut com a perit o com a testimoni en el procediment de què es tracte.  
e) Tindre relació de servei amb la persona natural o jurídica interessada directament en l'assumpte, o haver-li prestat en els dos últims anys serveis professionals de qualsevol tipus i en qualsevol circumstància o lloc.  
f) Específicament d'acord amb l'art. 8.4 del Reglament d'ingrés, accessos i adquisició de noves especialitats en els cossos docents, aprovat pel Reial decret 276/2007, s'abstindran d'intervindre en el procés selectiu aquells membres que, en els cinc anys anteriors a la publicació d'aquesta Ordre, hagen fet tasques de preparació d'aspirants a accés al cos d'inspectors d'Educació, fet que hauran de justificar al president amb anterioritat a l'acte de constitució del tribunal.  
  
Tots els membres hauran d'aportar una declaració expressa de no trobar-se en les circumstàncies previstes en aquest apartat, que quedaran incorporades a l'expedient del procediment selectiu.  
5.4. Termini per a manifestar l'abstenció  
Prèviament a la sessió de constitució, en el termini de 5 dies hàbils comptats a partir de l'endemà de la publicació de la resolució per la qual es nomenen els membres que han de jutjar el procediment selectiu, aquelles persones que es consideren incurses en algun dels motius d'abstenció o en alguna de les situacions incloses en l'apartat 5.2 ho hauran de comunicar per escrit, amb l'acreditació documental corresponent, a la presidenta o el president del tribunal, que resoldrà el que procedisca en la sessió. Aquestes resolucions es faran constar en l'acta de la sessió de constitució, a la qual s'haurà d'adjuntar, si escau, la documentació presentada.  
5.5. Recusació  
De conformitat amb el que preveu l'article 24 de la Llei 40/2015, els qui participen en el procés podran recusar les persones que integren el tribunal quan hi concórrega alguna de les circumstàncies a les quals es refereix l'apartat 5.3 d'aquesta ordre.  
5.6. Responsabilitat i principis que han de regir l'actuació de l'òrgan de selecció  
El tribunal de selecció resoldrà tots els dubtes que puguen sorgir en l'aplicació d'aquestes normes, i l'actuació d'aquest tribunal haurà d'ajustar-se al que es disposa en el capítol II, secció 3, del títol preliminar de la Llei 40/2015, d'1 d'octubre, a aquestes bases, i a les instruccions que eventualment siguen dictades per la Direcció General de Personal Docent per a un desenvolupament millor del procediment selectiu, i decidirà les actuacions oportunes davant de circumstàncies excepcionals que, si escau, puguen produir-se.  
En l'exercici de les seues funcions, l'òrgan de selecció actuarà amb independència, autonomia funcional, imparcialitat, professionalitat i objectivitat en tots els processos selectius, per a garantir, a més, el compliment dels principis d'igualtat, mèrit i capacitat en l'accés a la funció pública. Així mateix, aplicarà en la seua actuació principis d'austeritat i agilitat en el desenvolupament dels processos selectius.  
Igualment, els membres del tribunal estaran obligats a complir el deure de sigil professional, que comprendrà en tot cas la prohibició de donar informació a qualsevol persona, entitat o organització sobre les diferents qüestions que s'hi debaten, dintre d'ell, referides al contingut dels exercicis, les dates de celebració d'exàmens i les qualificacions obtingudes pels aspirants amb anterioritat a la comunicació oficial, fins i tot després d'haver conclòs el procés selectiu.  
5.7. Composició del tribunal  
D'acord amb el que disposa l'article 7 del Reglament d'ingrés, accessos i adquisició de noves especialitats en els cossos docents, aprovat pel Reial decret 276/2007, de 23 de febrer, els tribunals estaran compostos pel personal funcionari de carrera en actiu del cos d'inspectors al servei de l'Administració educativa o del cos d'inspectors d'Educació, en un nombre imparell no inferior a cinc. Per a aquest procediment es fixa la composició del tribunal en cinc membres.  
  
De conformitat amb el Reglament d'ingrés, accessos i adquisició de noves especialitats en els cossos docents, en la designació dels tribunals que hagen de jutjar aquest procediment es tendirà a la paritat entre homes i dones, llevat que raons fundades i objectives ho impedisquen.  
  
El tribunal estarà integrat per:  
- Un president o presidenta, que designarà directament la Direcció General de Personal Docent d'entre el personal funcionari de carrera en actiu del cos d'inspectors d'Educació.  
- Quatre vocals designats per sorteig públic entre el personal funcionari de carrera en actiu del cos d'inspectors d'Educació.  
  
Actuarà en les funcions de secretaria la persona de menys antiguitat en el cos, llevat que el tribunal acorde determinar-ho d'una altra manera.  
  
Es designarà un tribunal suplent compost de la mateixa manera i designat pel mateix procediment que el tribunal titular, així com dos membres de reserva.  
5.8. Funcions del tribunal  
a) L'elaboració dels criteris de qualificació de cada una de les parts de la prova, per a la qual cosa tindran en compte el que es disposa en les bases d'aquesta convocatòria.  
b) L'exposició, en el tauler d'anuncis de la seu d'actuació del tribunal i, si escau, en el web de la conselleria amb competències en matèria d'educació, dels criteris de qualificació de cada una de les proves.  
c) La determinació del dia i l'hora del començament de les sessions de les parts segona i tercera de la prova.  
d) La proposta del cas pràctic que hauran de desenvolupar els participants del procediment selectiu.  
e) La celebració dels sortejos dels temes per al desenvolupament de la primera i la tercera part de la prova, abans del començament de la sessió.  
f) La qualificació de les diferents parts i exercicis de la prova de la fase d'oposició tenint en compte el que es disposa en aquestes bases i els criteris de qualificació aprovats i publicats pel tribunal.  
g) La determinació de les puntuacions finals i globals de la prova de la fase d'oposició i la publicació d'aquestes.  
h) La recepció, l'estudi i la resolució de les reclamacions presentades contra la fase d'oposició.  
i) La baremació dels mèrits presentats pels aspirants que superen la fase d'oposició.  
j) La publicació de la baremació provisional dels mèrits aportats pels participants.  
k) L'estudi i la resolució de les reclamacions presentades contra la baremació provisional.  
l) La publicació de les puntuacions globals, per ordre decreixent, i la proposta de les persones seleccionades.  
m) L'elevació a la Direcció General de Personal Docent de la proposta de persones seleccionades.  
n) El compliment de les instruccions que dicte la Direcció General de Personal Docent.  
o) L'emissió d'informes quan així ho requerisca la Direcció General de Personal Docent.  
p) La conformació dels expedients administratiu i econòmic mitjançant l'emplenament dels models i formularis que li siguen facilitats per la Direcció General de Personal Docent.  
q) Sense perjudici del que s'ha esmentat més amunt, l'ús de les aplicacions informàtiques que pose a la seua disposició l'Administració educativa.  
r) La resolució i, si escau, la consulta a l'administració educativa corresponent de tots els dubtes que puguen sorgir al llarg del desenvolupament del procediment selectiu i l'adopció de les mesures d'actuació precises en l'àmbit de la seua competència.  
s) Custòdia de la documentació associada al procediment selectiu durant el desenvolupament d'aquest  
t) Les altres funcions que li atribuïsquen la normativa vigent i aquesta convocatòria.  
5.9. Funcions de la persona secretària del tribunal  
A més de les que li atribueix la legislació vigent, la secretària o el secretari haurà d'exercir les funcions següents:  
a) Vetlar per la publicació efectiva de totes i cadascuna de les comunicacions que han de quedar exposades en el tauler d'anuncis de la seu d'actuació del tribunal i, si escau, en el web de la conselleria amb competències en matèria d'educació, amb indicació de la data en què es va produir la publicació efectiva.  
b) Emplenar els models i formularis que conformen l'expedient administratiu i econòmic del procediment.  
c) Sense perjudici del que s'ha esmentat més amunt, usar les aplicacions informàtiques que posa a disposició seua l'Administració educativa.  
5.10. Constitució del tribunal  
Per a l'acte de constitució, la presidència convocarà els membres del seu tribunal a través d'un missatge de correu electrònic corporatiu en què es fixarà el lloc, la data i l'hora per a dur a terme aquest acte, que haurà de ser previ al de la presentació dels aspirants i fora de l'horari de treball.  
Excepte en cas de força major, degudament justificat, a la sessió de constitució del tribunal hauran d'assistir tots els membres titulars i suplents per a assegurar la constitució correcta del tribunal.  
En la sessió constitutiva, el tribunal determinarà quin dels seus membres assumirà les funcions de la secretaria del tribunal. Així mateix, en aquesta sessió s'adoptaran totes les decisions que corresponguen amb vista al desenvolupament correcte del procediment selectiu.  
La suplència del president o presidenta de l'òrgan de selecció l'autoritzarà la Direcció General de Personal Docent, i la dels vocals, en la mateixa sessió constitutiva, el president o presidenta que haja d'actuar. L'ordre d'actuació del personal suplent serà l'ordre en el qual figuren disposats en la resolució del nomenament.  
Una vegada constituït el tribunal, perquè les seues actuacions siguen vàlides, així com a l'efecte de la realització de sessions, deliberacions i presa d'acords, es requerirà l'assistència de, almenys, la meitat dels seus components sempre que entre ells hi haja les persones titulars de la presidència i la secretaria o, si escau, els qui les substituïsquen.  
La inassistència injustificada de les persones integrants del tribunal a les diferents sessions i actes del procediment, inclosa la de constitució, donarà lloc a l'exigència de la responsabilitat que corresponga.  
No obstant això, si en el moment de l'inici de les proves el tribunal no ha pogut constituir-se, tot i haver-se dut a terme el procediment previst, la Direcció General de Personal Docent adoptarà les mesures procedents per a garantir el dret de les persones aspirants a la participació en el procediment selectiu.  
5.11. Nomenament de nous components del tribunal  
La Direcció General de Personal Docent dictarà una resolució que es publicarà en el Diari Oficial de la Generalitat Valenciana, per la qual es nomenaran nous components del tribunal que hagen de substituir als qui hagen perdut la seua condició per alguna de les causes previstes en els apartats 5.2, 5.3 i 5.5 d'aquesta base.  
5.12. Procediment d'actuació del tribunal  
El tribunal resoldrà tots els dubtes que puguen sorgir en l'aplicació d'aquestes normes, i l'actuació d'aquest haurà d'ajustar-se al que es disposa en la Llei 39/2015, d'1 d'octubre, del procediment administratiu comú de les administracions públiques, a les bases d'aquesta convocatòria, i a les instruccions oportunes que puga dictar a aquest efecte l'Administració educativa per a un desenvolupament millor del procediment selectiu.  
5.13. Adaptacions per als aspirants amb diversitat funcional  
  
Les persones amb diversitat funcional que necessiten adaptacions de temps i mitjans per a la realització dels exercicis hauran d'indicar-ho en la sol·licitud, i adjuntar a la sol·licitud una certificació de les adaptacions requerides expedida pels òrgans competents en matèria de diversitat funcional de la Generalitat Valenciana, de l'Estat o d'altres comunitats autònomes.  
5.14. Nombre de persones aspirants seleccionades  
En cap cas el tribunal podrà declarar que han superat el procediment un nombre superior de persones aspirants al de places assignades. Qualsevol proposta de persones aprovades que contravinga el que s'ha establit anteriorment serà nul·la de ple dret.  
5.15. Indemnitzacions i dietes  
El tribunal que actue en aquestes proves selectives tindrà dret a la indemnització per raó del servei prevista en el Decret 24/1997, d'11 de febrer, del Consell, sobre indemnitzacions per raó del servei i gratificacions per serveis extraordinaris, modificat pel Decret 64/2011, de 27 de maig, i pel Decret 95/2014, de 13 de juny.  
Aquelles persones membres del tribunal, el lloc de treball de les quals estiga situat fora del terme municipal del lloc o la seu d'actuació del tribunal, quedaran acollides a l'excepció prevista en l'article 4.4 del decret abans esmentat.  
5.16. Seu del tribunal  
El tribunal durà a terme la seua actuació en el lloc que determine com a seu la Direcció General de Personal Docent en la resolució per la qual s'aproven les llistes definitives d'admesos i exclosos.  
No obstant això, quan concórreguen circumstàncies de força major, la seu d'actuació podrà ser modificada, amb una autorització prèvia de la Direcció General de Personal Docent. En aquest cas, el tribunal haurà de fer públic els seus actes en el tauler d'anuncis de la seu d'actuació del tribunal i, si escau, en el web de la conselleria amb competències en matèria d'educació.  
  
6. Normes sobre citació i actuació de les persones aspirants davant del tribunal  
6.1. Citació de les persones aspirants  
a) La realització de la primera part de la prova de la fase d'oposició tindrà lloc a partir del dia 10 de febrer de l'any 2020, sense perjudici del que preveu la base 7.1 per a les proves prèvies de coneixement de valencià.  
b) Les convocatòries per a l'acte de presentació de les persones aspirants i per al desenvolupament de la primera part de la prova d'oposició les farà la Direcció General de Personal per mitjà de la resolució per la qual es publique la llista definitiva de funcionaris aspirants admesos i exclosos.  
c) Per a les actuacions que hagen de fer de manera conjunta davant del tribunal, les persones aspirants seran convocades de manera col·lectiva. En els altres casos, la convocatòria s'haurà d'efectuar mitjançant citació per relació nominal. Ambdues convocatòries hauran de ser publicades en el tauler d'anuncis de la seu d'actuació del tribunal i, si és el cas, en el web de la Conselleria amb competències en matèria d'educació.  
d) Les persones aspirants seran convocades per a les seues actuacions davant del tribunal en única crida, a excepció del supòsit establit en l'apartat 6.2. A aquests efectes, en la convocatòria a una crida col·lectiva única, hauran de fer la seua presentació davant del tribunal en l'hora i data fixades en les crides, i seran exclosos del procediment selectiu els que no hi compareguen.  
En el cas d'actuacions individuals, les persones aspirants convocades per a cada dia hauran d'estar presents a l'hora fixada pel tribunal com a hora d'inici de les actuacions, que es faran en dues crides diàries si escau (matí i vesprada).  
e) Quedaran decaigudes en el seu dret les persones aspirants que es personen en els llocs de celebració després d'iniciar-se les proves.  
f) Les convocatòries per a la realització de les parts segona i tercera de la prova de la fase d'oposició, així com les citacions per a les actuacions individuals, les efectuarà el tribunal publicant-les en el tauler d'anuncis de la seu d'actuació del tribunal i, si escau, en el web de la conselleria amb competències en matèria d'educació amb, almenys, catorze hores d'antelació respecte al començament d'aquestes.  
  
6.2. Embaràs i part  
Si alguna de les aspirants no poguera iniciar o completar el procés selectiu a causa de part, degudament acreditat, la seua situació quedarà condicionada a la finalització del mateix i a la superació de les fases que hagen quedat ajornades, no podent demorar-se aquestes de manera que es menyscabe el dret de la resta dels aspirants a una resolució del procés ajustada als temps previstos en el procés selectiu, la qual cosa haurà de ser valorat pel tribunal en primera instància o, si escau, per la comissió. En tot cas la realització de les mateixes tindrà lloc abans de la publicació de la llista de les persones aspirants que hagen superat el procés selectiu.  
6.3. Actuació de les persones aspirants davant del tribunal  
Tant si són convocades de manera col·lectiva com individual, les persones aspirants hauran d'identificar-se davant del tribunal, mitjançant la presentació del document que acredite la seua identitat (DNI, passaport o permís de conduir), o del document oficial d'acreditació de la identitat d'estrangers (NIE).  
6.4. Desenvolupament del procediment selectiu  
L'ordre d'actuació de les persones aspirants s'iniciarà alfabèticament per la primera d'aquelles el primer cognom de la qual comence per la lletra que establisca la Resolució de la Conselleria de Justícia, Administració Pública, Reformes Democràtiques i Llibertats Públiques, per la qual es determina la lletra per a fixar l'ordre d'intervenció de les persones aspirants a totes les proves selectives que es trobe vigent en el moment en què s'inicie la primera part de la fase d'oposició.  
  
Si el tribunal no té aspirants el primer cognom dels quals comence per la lletra esmentada, hauran d'iniciar l'ordre d'actuació per la lletra o lletres següents en ordre alfabètic.  
En qualsevol moment el tribunal podrà requerir les persones aspirants que acrediten la seua identitat mitjançant la presentació del document identificatiu que corresponga.  
Així mateix, si el tribunal tinguera coneixement que alguna de les persones aspirants no posseeix la totalitat dels requisits exigits per aquesta convocatòria, amb audiència prèvia de la persona interessada, haurà de proposar-ne l'exclusió a la directora general de Personal Docent, i comunicar-li, així mateix, les inexactituds o falsedats formulades per la persona aspirant en la sol·licitud d'admissió al procediment selectiu als efectes procedents.  
Contra la resolució d'exclusió de la persona aspirant, que posa fi a la via administrativa, podrà interposar-se amb caràcter potestatiu recurs de reposició davant de la Direcció General de Personal Docent en el termini d'un mes comptat des de l'endemà de la notificació, o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
6.5. Publicitat dels criteris d'avaluació  
El tribunal farà públics els criteris d'avaluació de les diferents proves de la fase d'oposició en el tauler d'anuncis de la seu d'actuació del tribunal i, si escau, en la pàgina web de la Conselleria d'Educació, Cultura i Esport (http://www.ceice.gva.es) abans de l'inici de les proves.  
  
En aquests criteris d'avaluació s'especificarà el desglossament de les pautes, criteris i orientacions amb què el tribunal avaluarà cada una de les proves. Els criteris d'avaluació esmentats tindran com a objectiu comprovar de manera diferenciada dues dimensions:  
a) Els coneixements suficients sobre el treball de la Inspecció d'Educació.  
b) Les habilitats i competències necessàries per a aplicar aquests coneixements en el context en què haja de desenvolupar el seu treball com a inspector o inspectora d'Educació.  
  
7. Contingut i desenvolupament del procediment selectiu  
D'acord amb el que s'estableix en l'apartat 4 de la disposició addicional dotze de la Llei orgànica 2/2006, de 3 de maig, d'Educació, així com en l'article 42 del Reglament d'ingrés, accessos i adquisició de noves especialitats en els cossos docents, el sistema d'accés al cos d'inspectors d'Educació serà el de concurs oposició, i hi haurà, a més, una fase de pràctiques que formarà part del procés selectiu.  
  
7.1. Proves prèvies  
7.1.1 Acreditació del coneixement dels idiomes oficials de la Comunitat Valenciana  
D'acord amb el que estableix el Decret 62/2002, de 25 d'abril, del Consell, pel qual es regula l'acreditació dels coneixements lingüístics per a l'accés i la provisió de places en la funció pública docent no universitària a la Comunitat Valenciana, les persones que participen en els procediments d'ingrés i accessos hauran d'acreditar els coneixements, tant en expressió oral com escrita, dels dos idiomes oficials de la Comunitat Valenciana.  
Tenint en compte l'experiència docent requerida, s'entén que tots els aspirants tenen el coneixement necessari del castellà.  
7.1.2 Valencià  
Acrediten el coneixement del valencià les persones que estiguen en possessió del nivell C1 o equivalent.  
A aquests efectes, acrediten el nivell C1 de coneixements de valencià els que estiguen en possessió d'alguns dels certificats previstos en l'article 7.3 de l'esmentada Ordre 17/2013, de 15 d'abril, o dels certificats equivalents al nivell esmentat recollits en l'annex II de l'Ordre 7/2017, de 2 de març, de la Conselleria d'Educació, Cultura i Esport.  
  
En cas que les persones aspirants acrediten el coneixement del valencià amb el certificat del nivell C2 o certificat de capacitació en valencià, no podran al·legar aquest certificat com a mèrit en la fase de concurs de mèrits.  
No obstant això, aquelles persones que en data de finalització del termini de presentació de sol·licituds no tinguen el certificat que acredite un coneixement del valencià del nivell C1 o equivalent, d'acord amb els certificats de la Junta Qualificadora de Coneixements de Valencià, es podran presentar al procediment selectiu en les condicions següents:  
  
Les persones que no puguen acreditar la competència lingüística mínima d'un nivell C1 en valencià en data de finalització del termini de presentació de sol·licituds, hauran de participar, presentant justificant del pagament de les taxes previstes en la base 3.3, en única convocatòria, en una prova de coneixements de valencià nivell C1. La Direcció General de Personal Docent haurà de dictar una resolució que anuncie el dia, el lloc i l'hora de celebració de la prova i la composició del tribunal examinador, que es publicarà en el Diari Oficial de la Generalitat Valenciana. Només a les persones que superen aquesta prova se'ls expedirà el certificat administratiu corresponent de la Junta Qualificadora de Coneixements de Valencià (JQCV).  
Les persones aspirants que en data de celebració d'aquesta prova tinguen la titulació corresponent al C1, hauran de presentar-se a la prova i entregar el document acreditatiu (original i còpia) al tribunal, amb la qual cosa quedaran exonerats de la realització de la prova.  
En tot cas, abans de l'inici de les proves de la fase d'oposició, els tribunals disposaran de la relació de les persones aspirants que reuneixen el requisit de la base 2.1.j. Les persones que no reunisquen aquest requisit en la data de finalització del termini de presentació de sol·licituds, i no obtinguen el Certificat de nivell C1 de Valencià en la prova prevista en la present base, o no hagen entregat la documentació justificativa segons el que s'estableix en el paràgraf anterior, no seran admeses a participar en cap de les proves que constitueixen la fase d'oposició.  
7.2. Fase d'oposició  
7.2.1 Desenvolupament de la fase d'oposició  
D'acord amb el títol IV, capítol III, articles 44 i 45 del Reglament d'ingrés, accés i adquisició de noves especialitats en els cossos docents aprovat pel Reial decret 276/2007, de 23 de febrer, la fase d'oposició consistirà en una prova que constarà de tres parts. En aquella part escrita en la qual no es requerisca l'exposició oral per part de la persona candidata o la lectura davant del tribunal, haurà de garantir-se l'anonimat de les persones aspirants. Abans del començament d'aquelles parts de la prova que tinguen caràcter anònim, el tribunal rebrà les instruccions a l'efecte dictades per la Direcció General de Personal Docent i, en sobre tancat, els codis d'anonimat.  
7.2.2 Contingut de la prova  
D'acord amb l'article 44 del Reglament d'ingrés, accessos i adquisició de noves especialitats en els cossos docents, la fase d'oposició consistirà en una prova en què es valoraran els coneixements pedagògics, d'administració i legislació educativa adequada a la funció inspectora que duran a terme les persones aspirants, així com els coneixements i tècniques específics per a l'exercici d'aquesta. Aquesta prova estarà dividida en tres parts segons l'ordre que es menciona a continuació:  
  
a) Primera part:  
Consistirà en el desenvolupament per escrit d'un tema, referit a la part A del temari, triat per l'aspirant d'entre dos temes extrets per sorteig pel tribunal en sessió pública. Mitjançant aquest exercici, el tribunal haurà d'apreciar els coneixements i habilitats tècniques específiques per a l'exercici de la funció inspectora per part de les persones candidates, que posen en evidència l'especial preparació d'aquestes per a l'accés al cos d'inspectors d'Educació.  
Per a la realització d'aquesta primera part de la prova escrita, les persones aspirants disposaran d'un màxim de tres hores. Aquesta primera part de la prova, té caràcter anònim, per la qual cosa no ha de contindre cap senyal que identifique qui ho ha realitzat. Serà custodiada per la presidència del tribunal per a la seua posterior lectura i qualificació per part del tribunal.  
b) Segona part:  
Consistirà en l'anàlisi d'un cas pràctic sobre les tècniques adequades per a l'actuació de la Inspecció d'Educació, el qual serà proposat pel tribunal.  
Per a la realització d'aquesta segona part de la prova, la persona aspirant disposarà de tres hores.  
Aquesta segona part de la prova té caràcter anònim, per la qual cosa no ha de contindre cap senyal que identifique qui l'ha fet. Serà custodiada per la presidència del tribunal per a la posterior lectura i qualificació per part d'aquest.  
c) Tercera part:  
Consistirà en l'exposició oral d'un tema referit a la part B del temari, triat per la persona aspirant d'entre dos temes extrets per sorteig pel tribunal. La persona aspirant disposarà de trenta minuts per a la preparació d'aquest exercici, per a la qual cosa no podrà utilitzar material auxiliar, i d'un màxim de 60 minuts per a l'exposició oral. L'exposició del tema haurà d'arribar a un mínim de vint minuts. Acabada l'exposició, els membres del tribunal podran formular les preguntes o aclariments que siguen pertinents, durant un temps màxim de quinze minuts.  
  
7.2.3 Temari vigent  
D'acord amb l'Ordre EDU/3429/2009, d'11 de desembre, per la qual s'aprova el temari d'oposició del procediment selectiu d'accés al cos d'inspectors d'Educació (BOE 306, 21 de desembre), seran aplicables a aquesta convocatòria els temes recollits en l'annex II d'aquesta ordre. Així mateix, segons l'article 43.3 del Reglament d'ingrés i accés a cossos docents i l'article 2 de l'esmentada Ordre EDU/3429/2009, als temes de la part B del temari s'afigen els temes específics de l'Administració educativa de la Comunitat Valenciana recollits en l'annex III.  
  
7.3. Fase de concurs  
7.3.1 Forma d'acreditació de mèrits  
En aquesta fase només seran tinguts en compte els mèrits perfeccionats fins al dia anterior a l'inici de la primera prova, acreditats documentalment com s'indica en l'annex I. A aquests efectes, el tribunal haurà de confrontar els documents que aporten les persones aspirants per a la valoració dels seus mèrits.  
L'acte d'entrega d'aquests documents té caràcter personal, per la qual cosa no podran admetre's acreditacions ni poders de representació.  
Les persones aspirants es responsabilitzen expressament de la documentació aportada. En cas de falsedat o manipulació en algun document, decauran en el dret a la participació en la present convocatòria, amb independència de la responsabilitat que pertoque.  
L'Administració es reserva el dret a requerir en qualsevol moment del desenvolupament del procediment l'acreditació de la documentació que es considere necessària.  
7.3.2 Presentació de mèrits  
La valoració dels mèrits, que s'aplicarà únicament a les persones aspirants que superen la fase d'oposició, s'haurà de fer mitjançant la presentació davant del corresponent tribunal l'endemà (hàbil) de la publicació de la qualificació final de la fase d'oposició, ordenats segons els quatre blocs que conformen el barem de l'annex I d'aquesta convocatòria.  
7.4. Fase de pràctiques  
Les persones aspirants que resulten seleccionades d'acord amb la base 9 hauran de realitzar un període de pràctiques tutelades que formaran part del procés selectiu i que tindran per objecte comprovar l'aptitud per a la funció inspectora d'aquestes.  
  
8. Qualificació  
8.1. Qualificació de la fase d'oposició  
El tribunal qualificarà cadascuna de les parts de la prova de zero a deu punts (0-10), sent necessari aconseguir, en cadascuna d'elles una puntuació igual o superior a cinc (5) punts per a considerar que el funcionari o la funcionària aspirant ha superat la fase d'oposició i, per tant, poder accedir a la valoració dels mèrits en la fase de concurs.  
Quan en la qualificació atorgada a cada aspirant en una de les parts de la prova, per part dels membres del tribunal, hi haja una diferència de tres o més enters, en seran automàticament excloses la qualificació màxima i la mínima, i la puntuació mitjana es calcularà entre les qualificacions restants.  
Tenint en compte el que s'ha esmentat abans, per a obtindre la qualificació de cadascuna de les parts de la prova, el tribunal obtindrà la mitjana aritmètica de les qualificacions atorgades per cadascun dels seus membres, i s'aproximarà aquesta fins a la deumil·lèsima a fi d'evitar empats en la llista final de seleccionats.  
La puntuació final de la prova, una vegada superades les tres parts d'aquesta, serà el resultat d'aplicar les següents ponderacions a les puntuacions adjudicades en cadascuna d'elles:  
Part primera: 30 %  
Part segona: 40 %  
Part tercera: 30 %  
Finalitzada la prova, el tribunal farà públiques, en el tauler d'anuncis de la seu d'actuació del tribunal i, si escau, en el web de la conselleria amb competències en matèria d'educació, les puntuacions obtingudes per totes les persones participants. Contra les puntuacions obtingudes en cadascuna de les parts de la prova, les persones aspirants podran presentar al·legacions davant del tribunal, en el primer dia hàbil després de la publicació de les qualificacions i a la seu d'actuació d'aquest. Revisades les al·legacions el tribunal farà públiques les puntuacions definitives i s'entendran desestimades les al·legacions presentades quan les puntuacions no hagen sigut modificades.  
8.2. Valoració de la fase de concurs  
L'assignació de la puntuació que corresponga a les persones aspirants en aquesta fase, segons el barem recollit en l'annex I, s'efectuarà per part del tribunal del procediment de selecció.  
Les persones aspirants s'hauran de responsabilitzar expressament de la veracitat de la documentació aportada. En cas de falsedat o manipulació en algun document, decauran en el dret a la participació en aquesta convocatòria, amb independència de la responsabilitat penal que se'ls poguera imputar per falsedat documental.  
Únicament als qui hagen superat les proves corresponents a la fase d'oposició se'ls sumarà la puntuació obtinguda en la fase de concurs a fi d'obtindre la puntuació global a què es refereix la base 9 d'aquesta ordre.  
La llista amb la puntuació provisional aconseguida en la fase de concurs pels que hagen superat la fase d'oposició es farà pública en el tauler d'anuncis de la seu d'actuació del tribunal i, si escau, en el web de la conselleria amb competències en matèria d'educació.  
  
Les persones interessades podran presentar les al·legacions que estimen oportunes, per mitjà d'un escrit dirigit al tribunal, i seran recollides pel tribunal corresponent a la seu d'actuació des de les 09.00 hores fins a les 14.00 hores de l'endemà de la publicació.  
Una vegada estimades o desestimades les al·legacions, el tribunal farà públics els resultats de la baremació definitiva dels mèrits. La publicació esmentada es durà a terme en el tauler d'anuncis de la seu d'actuació del tribunal i, si escau, en el web de la conselleria amb competències en matèria d'educació.  
Contra la resolució definitiva de la fase de concurs, les persones interessades podran interposar recurs d'alçada davant del director general de Personal Docent, en el termini d'un mes a comptar des de l'endemà de la publicació, d'acord amb el que preveuen els articles 112, 121 i 122 de la Llei 39/2015, d'1 d'octubre, del procediment administratiu comú de les administracions, per mitjà de la seu electrònica de la Generalitat Valenciana (http://sede.gva.es), o mitjançant la pàgina web de la Conselleria d'Educació, Cultura i Esport (http://www.ceice.gva.es/es/web/rrhh-educacion/oposiciones).  
La documentació presentada no es tornarà a les persones que hagen participat, i quedarà en poder de l'administració convocant, sense perjudici del que disposa l'article 13 de la Llei 39/2015.  
8.3. Possible expulsió de les persones aspirants  
Per a garantir que el concurs d'oposició es realitze d'acord amb els principis d'igualtat, mèrit i capacitat, el tribunal, per resolució motivada, podrà determinar, amb audiència prèvia de la persona aspirant, l'expulsió d'un opositor o opositora. En aquest cas passarà a formar part de la llista de persones aspirants excloses i no podrà formar part de la llista d'aspirants constituïda per a l'exercici temporal de llocs de treball del cos d'inspectors d'Educació en l'àmbit de la Comunitat Valenciana, ni tindrà dret a la devolució de les taxes.  
La persona expulsada podrà reclamar la resolució d'expulsió en el termini de 24 hores davant del tribunal de selecció, i l'haurà de resoldre en el termini màxim de 24 hores.  
  
9. Superació de les fases d'oposició i concurs  
9.1. Agregació de puntuacions  
Resultaran seleccionades per a passar a la fase de pràctiques aquelles persones aspirants que, una vegada ordenades segons la puntuació global de les fases d'oposició i concurs, tinguen un número d'ordre igual o menor al nombre total de places convocades en el corresponent cos i especialitat.  
Per a l'obtenció de la puntuació global, els tribunals hauran de ponderar en dos terços la puntuació obtinguda en la fase d'oposició i en un terç la puntuació obtinguda en la fase de concurs. La puntuació global resultarà de la suma de les dues fases una vegada fetes les ponderacions esmentades.  
El tribunal agregarà, una vegada ponderades, les puntuacions de la fase de concurs a aquelles persones aspirants que hagen superat la fase d'oposició, les ordenaran segons les puntuacions totals obtingudes i determinaran les persones aspirants que han superat el concurs oposició.  
  
9.2. Criteris de desempat  
En el cas que, en procedir a l'ordenació de les persones aspirants, es produïren empats, aquests es resoldran tenint en compte, successivament, els criteris següents:  
1. Més puntuació en la fase d'oposició.  
2. Major puntuació aconseguida en les diferents parts de la fase d'oposició d'acord amb la prelació següent: segona part de la prova de la fase d'oposició; primera part de la prova de la fase d'oposició i tercera part de la prova de la fase d'oposició.  
3. Major puntuació en els apartats del barem de mèrits per l'ordre en què aquests apareixen en l'annex I de la convocatòria.  
4. Major puntuació en els subapartats del barem de mèrits per l'ordre en què aquests apareixen en l'annex I de la convocatòria.  
En cas que amb l'aplicació dels criteris anteriors subsistiren empats en la qualificació per a determinar les persones aspirants seleccionades, aquests es resoldran mitjançant una prova complementària davant del tribunal, que consistirà en el desenvolupament d'un tema extret a l'atzar d'entre els que formen part del temari B, durant un temps màxim de 30 minuts.  
9.3. Declaració de persones aspirants seleccionades  
En cap cas podrà declarar-se que han superat el concurs oposició un nombre més gran d'aspirants que el nombre de places convocades. Qualsevol proposta que contravinga el que s'ha establit anteriorment serà nul·la de ple dret.  
9.4. Llista única de persones aspirants seleccionades  
El tribunal, finalitzades les actuacions a què es refereixen els apartats anteriors, elaborarà la llista de persones aspirants seleccionades. Per a això confeccionarà una llista única en la qual figuraran les persones seleccionades ordenades per la puntuació obtinguda.  
9.5. Publicació de la llista de persones aspirants seleccionades  
Aquesta llista es farà pública en la pàgina web de la Conselleria d'Educació, Cultura i Esport (http://www.ceice.gva.es), i s'establirà un termini de tres dies per a la reclamació i esmena de possibles errors materials, de fet o aritmètics.  
9.6. Recursos contra la llista de persones aspirants seleccionades   
Contra la llista de persones aspirants seleccionades, podrà interposar-se recurs d'alçada davant de la Direcció General de Personal Docent en el termini d'un mes, a comptar des de l'endemà de la data de publicació de les llistes en el tauler d'anuncis corresponent, d'acord amb el que disposen els articles 112, 121 i 122 de la Llei 39/2015, d'1 d'octubre, del procediment administratiu comú de les administracions, per mitjà de la seu electrònica de la Generalitat Valenciana (http://sede.gva.es) o mitjançant la pàgina web de la Conselleria d'Educació, Cultura i Esport (http://www.ceice.gva.es/es/web/rrhh-educacion/oposiciones).  
  
9.7. Persones aspirants que aproven per diferents administracions educatives  
Les persones aspirants que hi concórreguen i superen el concurs oposició per a l'ingrés en el cos d'inspectors d'Educació en convocatòries corresponents a diferents administracions educatives, hauran d'optar, en el termini de 10 dies hàbils a comptar des de l'endemà de la publicació de les llistes del personal seleccionat, per una d'aquestes, mitjançant instància dirigida a la Direcció General de Personal Docent, i renunciar a tots els drets que pogueren correspondre'ls per la participació en les restants. En cas de no fer-ho, l'acceptació del primer nomenament s'entendrà com a renúncia tàcita als restants.  
9.8. Inalterabilitat de les places assignades  
Una vegada publicades les llistes del personal seleccionat, si algun candidat o candidata renunciara a la plaça obtinguda, o per motius degudament justificats perdera tots els drets derivats del procediment, en cap cas podrà considerar-se seleccionada la persona que, per ordre de puntuació, ocupe el lloc immediat posterior al de l'última que figure en la llista del cos i especialitat corresponent. Així mateix, la declaració de pròrroga en la fase de pràctiques tampoc suposarà modificació en les places assignades a la resta d'aspirants.  
9.9. Llista de persones aspirants no seleccionades  
A l'efecte de facilitar l'exercici temporal de llocs de treball del cos d'inspectors d'Educació establit en la base 14, el tribunal elaborarà una llista en la qual es relacionaran les persones aspirants no seleccionades en el procés selectiu regulat per aquesta ordre que hagen superat la fase d'oposició ordenades segons la puntuació total obtinguda, una vegada fetes les ponderacions corresponents a cada prova.  
  
La provisió dels llocs de treball que queden vacants després de l'aplicació del procediment establit en el paràgraf anterior es durà a terme entre les persones participants que hagen superat únicament dos dels tres exercicis de la fase d'oposició del procés selectiu regulat en aquesta convocatòria, i les persones aspirants s'hauran d'ordenar segons la puntuació total obtinguda, una vegada efectuades les ponderacions corresponents a cada prova.  
  
10. Presentació de documents per les persones aspirants seleccionades  
10.1. Termini i procediment  
En el termini d'un mes, a comptar des de l'endemà del dia en què es faça pública la llista de persones aspirants seleccionades, i d'acord amb el que preveu la Resolució, de 18 de juliol de 2019, de la directora general de Personal Docent, per la qual es regula la presentació de documentació i alta en nòmina del personal funcionari docent no universitari (DOGV 8597), tota la documentació justificativa dels requisits de participació i presa de possessió haurà de presentar-se en la seu electrònica de la Generalitat Valenciana (https://sede.gva.es), i el formulari requerirà ser signat electrònicament per qualsevol dels sistemes d'identificació i signatura electrònica admesos en la seu de la Generalitat.  
  
Si no poden obtindre's electrònicament, d'altres administracions públiques, les dades necessàries, o hi calguera consentiment específic, es requerirà el docent que, en el termini de deu dies, presente la documentació que les acredite en els registres físics d'aquesta conselleria i de les direccions territorials.  
10.2. Nul·litat d'actuacions  
Aquelles persones aspirants que, dins del termini fixat, i llevat dels casos de força major, no presentaren la documentació, o de l'examen de la mateixa es deduïra que no tenen algun dels requisits assenyalats en la base 2, no podran ser nomenats personal funcionari de carrera i quedaran anul·lades les seues actuacions, sense perjudici de la responsabilitat en què hagueren incorregut per falsedat en la sol·licitud inicial.  
  
11. Nomenament de funcionaris en pràctiques  
La Direcció General de Personal Docent procedirà a nomenar personal funcionari en pràctiques les persones aspirants seleccionades. Aquestes persones hauran de fer les pràctiques en les destinacions adjudicades, i s'entendrà que renuncien al procediment selectiu aquelles que no s'hi incorporen.  
Les destinacions que se'ls adjudiquen per a la realització del període de pràctiques tindran caràcter provisional.  
  
12. Fase de pràctiques  
12.1. Durada i regulació  
La fase de pràctiques tutelades, que forma part del procediment selectiu, té per objecte la valoració de les aptituds per a l'exercici de les funcions pròpies de la inspecció educativa dels aspirants seleccionats, i inclourà la realització d'un curs de formació, l'organització del qual correspondrà a la Subdirecció General de Formació del Professorat.  
  
La persona candidata haurà de ser tutelada, en aquesta fase, per un inspector o inspectora d'educació experimentat, designat per la comissió qualificadora corresponent.  
La durada d'aquesta fase serà de quatre mesos de serveis efectius amb plenitud de funcions pròpies del cos d'inspectors d'Educació, en la destinació que s'adjudique a les persones seleccionades. El desenvolupament serà regulat mitjançant una resolució de la Direcció General de Personal Docent.  
12.2. Avaluació de la fase de pràctiques  
El tribunal actuarà com a comissió qualificadora que avaluarà la fase de pràctiques i garantirà que les persones funcionàries en pràctiques posseeixen les capacitats necessàries per a l'exercici de la inspecció, i es referirà tant a l'exercici professional com a les activitats de formació que hauran de dur a terme les persones candidates.  
El personal funcionari en pràctiques serà sotmés a un examen de vigilància de la salut en compliment del que estableix l'article 22 de la Llei 31/1995, de 8 de novembre, de prevenció de riscos laborals, a l'efecte de determinar-ne l'aptitud medicolaboral per a l'exercici de les funcions habitualment desenvolupades en el corresponent cos. A aquest efecte, el Servei de Prevenció citarà el personal funcionari en pràctiques.  
Les persones que no obtinguen la referida aptitud medicolaboral, com a conseqüència de l'examen de vigilància de la salut, o se'n neguen a la realització, decauran de tots els drets adquirits fins a aquest moment i no podran ser nomenades personal funcionari de carrera.  
Finalitzada la fase de pràctiques, el tribunal serà l'encarregat, d'acord amb els criteris que establisca l'esmentada resolució, de l'avaluació final, amb la qualificació d'apte o no apte.  
12.3. No superació de la fase de pràctiques  
Les persones aspirants que no superen la fase de pràctiques per haver sigut declarades no aptes, podran incorporar-s'hi amb les persones aspirants seleccionades de la següent promoció que es convoque, per a repetir, per una sola vegada, la realització de la fase de pràctiques, i en aquest cas el número d'ordre que ocuparan serà l'immediatament següent del que corresponga a l'última de les persones aspirants seleccionades de la promoció a què s'incorporen. En cas de no poder incorporar-se a la següent promoció per no haver-se convocat aquell any procediment selectiu, aquestes faran la fase de pràctiques durant el curs següent a aquell en què van ser qualificades de no aptes. Les persones que no s'incorporen per a repetir la fase de pràctiques o aquelles que siguen declarades no aptes per segona vegada, perdran tots els drets al seu nomenament com a personal funcionari de carrera del cos d'inspectors d'Educació, mitjançant una resolució motivada de la Direcció General de Personal Docent, d'acord amb el que disposa l'article 31 del Reglament d'ingrés, accessos i adquisició de noves especialitats en els cossos docents.  
La Direcció General de Personal Docent haurà de declarar, mitjançant una resolució motivada, la pèrdua de tots els drets al nomenament com a funcionaris de carrera del cos d'inspectors d'Educació dels funcionaris en pràctiques que siguen qualificats de no aptes, així com dels que no s'hagen incorporat a la seua destinació provisional en els termes expressats en l'apartat 1 de la base 11.  
12.4. Ajornament de la fase de pràctiques  
Les persones aspirants que no pogueren completar el mínim de quatre mesos de serveis efectius establit per a aquesta fase del procés selectiu durant el curs corresponent, per causes degudament justificades i apreciades per la Direcció General de Personal Docent, hauran de presentar una sol·licitud de pròrroga per a la realització de les pràctiques. En cas d'estimar-se la seua sol·licitud, aquestes no seran qualificades per la Comissió de Valoració i s'incorporaran a la fase esmentada en el procediment següent, o, si escau, en el curs següent per a repetir la fase de pràctiques. No obstant això, la sol·licitud de pròrroga podrà ser autoritzada una sola vegada.  
12.5. Règim jurídic administratiu  
Des del moment del nomenament de personal funcionari en pràctiques fins al nomenament com a personal funcionari de carrera, el règim jurídic administratiu dels opositors i les opositores serà el de personal funcionari en pràctiques, sempre que estiguen exercint un lloc docent.  
12.6. Opció per remuneracions  
Les persones aspirants que hagen superat les fases de concurs i oposició hauran de formular opció per la percepció de remuneracions, durant la condició d'aquests de personal funcionari en pràctiques, d'acord amb el que preveu l'article 6 del Decret 33/1999, de 9 de març, del Consell, pel qual s'aprova el Reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de funció pública valenciana, així com el Reial decret 456/1986, de 10 de febrer, pel qual es fixen les retribucions dels funcionaris en pràctiques, modificat pel Reial decret 213/2003, de 21 de febrer.  
  
13. Nomenament de personal funcionari de carrera  
13.1. Aprovació de l'expedient  
Una vegada conclosa la fase de pràctiques i comprovat que totes les persones aspirants declarades aptes en aquesta reuneixen els requisits generals i específics de participació establits en aquesta convocatòria, la Direcció General de Personal Docent aprovarà l'expedient del procés selectiu, que es publicarà en el Diari Oficial de la Generalitat Valenciana, i es remetran les llistes de persones seleccionades al ministeri competent en matèria d'educació, que procedirà al nomenament i expedició dels corresponents títols de personal funcionari de carrera del cos d'inspectors d'Educació de les persones aspirants seleccionades en el procediment selectiu dut a terme per aquesta convocatòria, amb efectes l'endemà de la finalització de la fase de pràctiques.  
  
Així mateix, per a l'adquisició de la condició de personal funcionari de carrera, hauran de prestar acatament a la Constitució, a l'Estatut d'Autonomia de la Comunitat Valenciana i a la resta de l'ordenament jurídic.  
13.2. Destinació definitiva  
D'acord amb el que preveu l'article 10.1 d del Reglament d'ingrés, accessos i adquisició de noves especialitats en els cossos docents aprovat pel Reial decret 276/2007, de 23 de febrer, les persones aspirants que hagen superat el procés selectiu hauran d'obtindre la seua primera destinació definitiva en l'àmbit de gestió de la Conselleria d'Educació, Cultura i Esport, i hauran d'acudir amb caràcter forçós al concurs, segons disposa l'article 13 del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei orgànica 2/2006, de 3 de maig, d'educació, i altres procediments de provisió de places que han de cobrir aquests.  
  
14. Llista per a l'ocupació temporal de llocs corresponents al cos d'inspectors d'Educació  
14.1. Requisits  
Les persones aspirants admeses al concurs oposició que no hagen superat el procés selectiu passaran a formar part de la llista per a l'ocupació temporal de llocs de treball del cos d'inspectors d'Educació quan complisquen els requisits següents:  
a) Haver superat, almenys, dues parts de la prova de la fase d'oposició.  
b) Acreditar el compliment dels requisits per a participar en el procediment.  
14.2. Ordenació de les persones aspirants  
a) De conformitat amb el que s'estableix en l'article 27 del Decret 80/2017, la provisió de llocs de treball amb caràcter temporal es realitzarà amb les persones aspirants no seleccionades que hagen superat les tres parts de la fase d'oposició regulada per aquesta convocatòria, ordenades segons la puntuació total obtinguda, una vegada realitzades les ponderacions corresponents a cada prova.  
En cas d'empat, s'aplicarà com a criteri de desempat el de més puntuació aconseguida en les diferents parts de la fase d'oposició d'acord amb la prelació següent: segona part de la fase d'oposició, primera part de la fase d'oposició i tercera part de la fase d'oposició.  
  
La seua incorporació a llocs amb caràcter temporal es realitzarà mitjançant un nomenament provisional per millora d'ocupació, i fins a la convocatòria d'un nou procés selectiu o la incorporació de la persona titular del lloc, i els serà aplicable el que estableix l'article 107 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
b) La provisió dels llocs de treball que queden vacants després de l'aplicació del procediment establit en l'apartat a d'aquesta base es realitzarà entre les persones participants no seleccionades que hagen superat dues parts de la fase d'oposició regulada per la present convocatòria, ordenades segons la puntuació total obtinguda, una vegada realitzades les ponderacions corresponents a les tres parts de la fase d'oposició.  
  
En cas d'empat, s'aplicarà com a criteri de desempat el de més puntuació aconseguida en les diferents parts de la fase d'oposició d'acord amb la prelació següent: segona part de la fase d'oposició, primera part de la fase d'oposició i tercera part de la fase d'oposició.  
  
La seua incorporació a llocs amb caràcter temporal es realitzarà mitjançant un nomenament provisional per millora d'ocupació, i fins a la convocatòria d'un nou procés selectiu o la incorporació de la persona titular del lloc, i els serà aplicable el que estableix l'article 107 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
En tot cas, aquestes persones aspirants es comprometen a justificar que es troben en possessió dels requisits per a l'ocupació del lloc pel qual s'han presentat al procediment selectiu en el moment en què, per a això, siguen requerides per l'Administració.  
  
15. Tractament de dades de caràcter personal  
Responsable del tractament. El responsable del tractament de dades personals continguts en el formulari d'inscripció així com en els documents que l'acompanyen i/o siguen aportats per la persona interessada en qualsevol fase del procés selectiu és la Conselleria d'Educació, Cultura i Esport amb adreça postal en avinguda de Campanar, 32. 46037 València, adreça electrònica de contacte zbiylqvnhwcugkszglpwdlir@wkr.yg i telèfon des de la Comunitat Valenciana 012 i des de fora de la Comunitat Valenciana 96 386 60 00.  
Dades de contacte del delegat de protecció de dades. Les dades de contacte del delegat de protecció de dades són:  
Conselleria de Transparència Responsabilitat Social Participació i Cooperació.  
Adreça postal: Passeig de l'Albereda 16, 46491 València  
Adreça electrònica de contacte: shq@puf.uq  
Base jurídica i finalitats de tractament. Amb base jurídica en el compliment d'una missió realitzada en interés públic o en l'exercici de poders públics conferits al responsable del tractament així com en el compliment d'obligacions legals segons s'indica en l'apartat primer d'aquesta Ordre «normes generals», la Conselleria tractarà les dades de la persona interessada amb les següents finalitats:  
- Verificar el compliment dels requisits d'admissió.  
- Dur a terme l'admissió de les persones aspirants.  
- Desenvolupar i executar el procés selectiu i seleccionar a les persones aspirants que superen les proves.  
- Aprovar i publicar la llista provisional i si escau, la llista definitiva de persones admeses i excloses en el Diari Oficial de la Generalitat Valenciana.  
- Constitució de les borses de treball on s'incorporaran les llistes de reserva per a l'ocupació de places segons les necessitats del servei i disponibilitat del personal.  
- Exposar en els taulers d'anuncis de les Direccions Territorials d'Educació, Cultura i Esport, així com en la pàgina web de la Conselleria d'Educació, Cultura i Esport (http://www.ceice.gva.es/es/web/rrhh-educacion/oposiciones) els llistats provisionals i els llistats definitius de persones admeses i excloses amb indicació dels cognoms, el nom i els quatre dígits del DNI, o, en el seu cas, del document acreditatiu de la identitat de les persones estrangeres residents en territori espanyol, l'especialitat per la qual participa, la província preferent d'examen, així com, en el seu cas, la causa d'exclusió.  
  
- Atendre i gestionar les reclamacions a les llistes provisionals així com les esmenes realitzades per les persones interessades i en el seu cas, els recursos contra les llistes definitives.  
- En el seu cas, dur a terme les adaptacions que corresponga per als aspirants amb diversitat funcional.  
Destinataris de les dades. Les dades personals de la persona interessada seran comunicats als següents tercers, amb base jurídica en el compliment de les obligacions legals així com en compliment per la Conselleria d'una missió en interés públic o en l'exercici de poders públics: A les comissions de selecció i/o tribunals de cada especialitat i en el seu cas, als òrgans de l'Administració pública (de l'àmbit autonòmic, local, estatal o en el seu cas europeu), Autoritats de control en matèria de protecció de dades, òrgans judicials, Ministeri Fiscal, Tribunal de Comptes, Sindicatura de Comptes de la Comunitat Valenciana, Agència Antifrau, IGAE, Defensor del Poble, Síndic de greuges de la Comunitat Valenciana, delegat de Protecció de Dades de la Generalitat Valenciana i tercers subjectes de dret privat quan, en el seu cas, s'aprecie un interés legítim d'acord amb el que s'estableix en la Llei 39/2015 d'1 d'octubre de procediment administratiu comú de les administracions públiques, Llei 19/2013, de transparència, accés a la informació pública i bon govern i Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
  
En compliment del que s'estableix en l'article 28.2 de la Llei 39/2019 del procediment administratiu comú, la Conselleria podrà comunicar les dades personals de la persona interessada a les plataformes d'intermediació de l'Administració Pública per a la consulta i verificació de dades.  
Igualment tercers usuaris del Diari Oficial de la Generalitat Valenciana i dels taulers d'anuncis de les direccions territorials d'Educació, Cultura i Esport, així com de la pàgina web de la Conselleria d'Educació, Cultura i Esport publicarà les dades personals en la forma que determina la disposició addicional setena de la Llei orgànica 3/2018, de 5 de desembre, protecció de dades personals i garantia dels drets digitals prendrà mesures perquè la informació no siga indexada pels cercadors d'internet.  
Així mateix, la Conselleria podrà permetre l'accés de terceres empreses (també denominades encarregats del tractament) a les dades de la persona interessada per a la prestació de serveis de suport a les finalitats indicades així com per a la prestació de serveis auxiliars a Conselleria, prèvia signatura del contracte per encàrrec de tractament que obliga els encarregats del tractament a seguir les instruccions de Conselleria en el tractament de les dades personals així com a adoptar mesures de seguretat i confidencialitat i a retornar i destruir les dades personals a la finalització del servei.  
La Conselleria d'Educació, Cultura i Esport no durà a terme transferències internacionals de les dades personals de la persona interessada ni a països ni a organitzacions internacionals.  
Termini de conservació de les dades. Les dades personals proporcionades per la persona interessada es conservaran durant el temps necessari per a complir amb la finalitat per a la qual es recapten i, pels terminis establits en les normes vigents per al compliment d'obligacions i responsabilitats legals, a més dels períodes establits en la normativa d'arxius i documentació.  
Obligació de comunicació de les dades personals a la Conselleria d'Educació, Cultura i Esport. La persona interessada queda informada que la comunicació de dades personals és un requisit legal necessari per a la participació en el procés selectiu quedant per tant obligada a facilitar les dades personals indicades en aquesta ordre, atés que, en un altre cas podran incomplir-se els requisits d'admissió i participació.  
  
Drets. La persona interessada pot exercitar els següents drets enfront de la Conselleria d'Educació, Cultura i Esport en relació amb les seues dades personals d'accés, rectificació, supressió, limitació, oposició, portabilitat i dret a no ser objecte de decisions basades únicament en el tractament automatitzat de dades personals a cap a través de qualsevol de les següents vies:  
a) A través del tràmit electrònic segons s'indica en la Guia del procediment establit a aquest efecte que pot consultar en aquest enllaç a través de la seu de la Generalitat Valenciana.  
b) Enviant la petició a qualsevol de les següents adreces:  
Postal: Avinguda de Campanar, 32. 46740 València  
Electrònica: evhimfkcviqpmlrmcvvtadtg@uxn.ny  
c) De manera presencial aportant la sol·licitud corresponent a través del registre.  
L'exercici dels drets és personalíssim i requerirà la identificació inequívoca de la persona interessada, que podrà realitzar-se en els apartats b i c mitjançant fotocòpia del seu document nacional d'identitat, o passaport o un altre document vàlid que l'identifique i, en el seu cas, de la persona que ostente la representació, o instruments electrònics equivalents; així com el document o instrument electrònic acreditatiu de tal representació.  
Dret a interposar una reclamació. A més, la persona interessada queda informada del dret que li assisteix a presentar una reclamació davant l'Agència Espanyola de Protecció de Dades (AEPD), a través de www.aepd.es o en la següent adreça carrer Jorge Juan, 6. 28019 € Madrid, i/o telèfon de contacte 838 656 486, en particular, quan la persona interessada considere que no ha obtingut satisfacció per part de Conselleria d'Educació, Cultura i Esport en l'exercici dels seus drets. No obstant això, amb caràcter voluntari i previ a la presentació d'aquesta reclamació en l'AEPD, la persona interessada pot dirigir-se i contactar amb el Delegat de Protecció de Dades de Conselleria d'Educació, Cultura i Esport a través de la següent adreça de correu electrònic nox@uvj.tw  
Informació detallada en la nostra política de privacitat i registre de les activitats en www.ceice.gva.es  
  
  
NORMES FINALS  
  
Primera  
Conforme al que disposa l'article 25 de la Llei 39/2015, d'1 d'octubre, del procediment administratiu comú de les administracions públiques, la falta de resolució expressa a les sol·licituds o reclamacions regulades en aquesta ordre tindrà efectes desestimatoris de la sol·licitud o reclamació, sense perjudici de l'obligació de resoldre de l'Administració.  
  
Segona  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra aquesta ordre, que posa fi a la via administrativa, podrà interposar-se potestativament un recurs de reposició davant del conseller d'Educació, Cultura i Esport, en el termini d'un mes a comptar des de l'endemà de la publicació en el Diari Oficial de la Generalitat Valenciana, o bé, s'hi podrà plantejar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de publicar-se.  
  
València, 7 de gener de 2020  
  
El conseller d'Educació, Cultura i Esport,  
VICENT MARZÀ I IBÁÑEZ  
  
  
ANNEX I  
Barem de mèrits per a l'accés al cos d'inspectors d'Educació  
  
Les persones aspirants no podran aconseguir més de 10 punts per la valoració dels seus mèrits.  
I. Trajectòria professional (fins a un màxim de 3,0000 punts).  
1.1. Treball desenvolupat:  
1.1.1. Per cada any d'experiència docent que supere els deu exigits com a requisit com a personal funcionari de carrera dels cossos que integren la funció pública docent: 0,5000 punts.  
Les fraccions d'any es computaran per mes complet a raó de 0,0416 punts per mes.  
L'experiència docent prèvia en centres públics es baremarà d'ofici d'acord amb les dades que consten en la base de dades d'aquesta administració.  
Les persones aspirants que són o hagen sigut personal docent de la Conselleria d'Educació, Cultura i Esport podran consultar les dades relatives a la seua antiguitat a través de la plataforma OVIDOC, a partir de la publicació de les llistes definitives de persones admeses.  
En el cas que les persones aspirants al·leguen experiència docent prèvia en centres públics d'altres administracions educatives i aquesta no figure en OVIDOC, podran aportar la documentació acreditativa emesa per l'òrgan competent en l'acte de presentació de mèrits establit en el punt 7.3.2 de la convocatòria.  
1.1.2. Per cada any de servei en llocs de l'Administració educativa de nivell 26 o superior (exclòs el d'inspector accidental): 0,5000 punts.  
  
Les fraccions d'any es computaran per mes complet a raó de 0,0416 punts per mes.  
Documentació acreditativa: full de serveis certificat per la direcció general competent en matèria de recursos humans de la conselleria que tinga assignades les matèries d'administració pública o l'òrgan competent de l'Estat o de la resta de les comunitats autònomes, en què conste la presa de possessió i el cessament.  
En el cas que les persones aspirants al·leguen experiència en llocs de l'Administració educativa de nivell 26 o superior (exclòs el d'inspector accidental) en altres administracions i aquesta no figure en OVIDOC, podran aportar la documentació acreditativa emesa per l'òrgan competent en l'acte de presentació de mèrits establit en el punt 7.3.2 de la convocatòria.  
1.2. Per pertànyer als cossos de catedràtics d'Ensenyament Secundari, de Música i Arts Escèniques, d'escoles oficials d'idiomes i d'Arts Plàstiques i Disseny: 2,0000 punts.  
En aquest apartat es valoraran com a màxim cinc anys posteriors als deu anys d'exercici professional exigits per la convocatòria. No podran acumular-se les puntuacions corresponents als apartats anteriors quan els serveis s'hagen prestat simultàniament en més d'un centre docent. Així mateix, els serveis prestats es valoraran en un només dels subapartats 1.1.1 i 1.1.2, de manera que no es podran acumular les puntuacions quan els serveis s'hagen prestat simultàniament.  
  
Els serveis prestats en l'estranger s'acreditaran mitjançant certificats expedits per l'administració educativa corresponent, en els quals ha de constar el temps de prestació de serveis, el caràcter del centre, públic o privat, i el nivell educatiu, i es valoraran pel subapartat que corresponga segons les dades que continga el certificat.  
  
Aquests certificats hauran de presentar-se traduïts a alguna de les llengües oficials de la Comunitat Valenciana.  
  
II. Exercici com a inspector o inspectora accidental (fins a un màxim de 3,0000 punts).  
2.1. Per cada any de servei en llocs d'inspector o inspectora accidental: 0,7500 punts.  
Per cada mes: 0,0625 punts.  
En aquest apartat, només es tindran en compte els anys prestats com a inspector o inspectora accidental en llocs obtinguts com a resultat de la seua participació, bé en els concursos de mèrits convocats per a la seua provisió o bé en els procediments selectius d'accés al cos. No seran susceptibles de valoració els anys de servei que s'hagen valorat per a ingressar o accedir al cos de la funció pública de què es tracte.  
  
L'experiència com a inspector accidental es baremarà d'ofici d'acord amb les dades que consten en la base de dades d'aquesta administració.  
Documentació acreditativa: fotocòpia compulsada del document justificatiu del nomenament expedit per les direccions territorials d'educació o òrgan competent del Ministeri d'Educació o de la resta d'administracions autonòmiques en el qual conste la data de la presa de possessió i de cessament o continuïtat, en el seu cas.  
  
III. Exercici de càrrecs directius i de coordinació didàctica (fins a un màxim de 3,0000 punts).  
Si s'haguera exercit simultàniament més d'un d'aquests càrrecs o funcions, no es podrà acumular la puntuació i es valorarà la més beneficiosa per al participant.  
3.1. Per cada any en la direcció de centres públics docents o centres de professors i recursos, CEFIRE o SPE: 0,7500 punts.  
3.2. Per l'exercici d'altres càrrecs directius o de coordinació didàctica:  
3.2.1 Per cada any en la subdirecció, direcció d'estudis, secretaria o sotssecretaria en centres públics: 0,5000 punts.  
3.2.2 Per cada any de servei exercint la prefectura de departament o la coordinació de cicle d'Educació Infantil o equip docent en l'Educació Primària, assessoria de formació permanent, llocs d'assessor/coordinador tècnic docent o prefectures de secció en l'Administració educativa, així com la direcció d'agrupacions de llengua i cultura espanyoles en centres públics: 0,1000 punts.  
En aquest apartat, no seran susceptibles de valoració els càrrecs directius que s'hagen valorat per a ingressar o accedir al cos de la funció pública de què es tracte.  
Documentació acreditativa: fotocòpia compulsada del document justificatiu del nomenament expedit per les direccions territorials d'Educació o l'òrgan competent del Ministeri d'Educació o de la resta d'administracions autonòmiques, en el qual conste la data de la presa de possessió i de cessament o continuïtat, si és el cas.  
  
IV. Preparació científica i didàctica i altres mèrits (fins a un màxim de 2,0000 punts).  
4.1. Preparació científica i didàctica (màxim 0,7000 punts).  
4.1.1. Per cada títol de grau, llicenciatura, arquitectura i enginyeria diferent del que s'ha al·legat per a l'accés: 0,3500 punts.  
  
Documentació acreditativa: fotocòpia compulsada/acarada del títol que s'ha al·legat per a l'accés, i del que s'ha al·legat per al mèrit, o si escau, certificació supletòria provisional, expedida per la universitat, de conformitat amb el que es preveu en el Reial decret 1002/2010, de 5 d'agost, sobre expedició de títols universitaris oficials, amb una antiguitat màxima d'1 any des de la data d'emissió de la certificació.  
4.1.2. Per cada títol oficial de màster (excepte el màster de Secundària que acredita la formació pedagògica i didàctica, al qual fa referència l'article 100 de la Llei orgànica d'educació): 0,3500 punts.  
No es baremaran per aquest apartat els màsters que siguen expedits per les universitats en ús de la seua autonomia (títols propis), d'acord amb la disposició onze del Reial decret 1393/2007, de 20 d'octubre.  
  
4.1.3. Per cada títol de doctor o doctora: 0,5000 punts.  
Documentació acreditativa: certificació acadèmica o fotocòpia compulsada/acarada del títol de doctor o doctora, o certificació supletòria provisional, expedida per la universitat de conformitat amb el que es preveu en el Reial decret 1002/2010, de 5 d'agost, sobre expedició de títols universitaris oficials, amb una antiguitat màxima d'1 any des de la data d'emissió de la certificació.  
4.1.4. Per activitats de Formació Permanent del Professorat superades que tinguen per objecte el perfeccionament sobre aspectes científics i didàctics de les especialitats del cos al qual pertany la persona aspirant, o relacionades amb l'organització escolar o amb les tecnologies aplicades a l'educació organitzades pel ministeri competent en matèria d'educació, i les conselleries que tinguen atribuïdes les competències en matèria educativa, per institucions sense ànim de lucre, sempre que aquestes activitats estiguen homologades o reconegudes per les administracions educatives, així com les organitzades per les universitats (fins a 0,5000 punts).  
Es puntuaran amb 0,0100 punts per cada 10 hores d'activitats de formació acreditades. A aquest efecte, se sumaran les hores de totes les activitats i no puntuaran la resta amb un nombre d'hores inferior a 10.  
Documents justificatius: certificació acreditativa o fotocòpia compulsada de les certificacions d'aquests expedits per l'entitat organitzadora en la qual conste expressament el nombre d'hores de durada de l'activitat. En el cas de les organitzades per institucions sense ànim de lucre, s'haurà d'acreditar de manera fefaent el reconeixement o l'homologació d'aquestes activitats per la conselleria o el ministeri competents en matèria d'educació, per altres administracions amb competències en matèria educativa, o amb el certificat d'inscripció en el registre de formació de l'Administració educativa.  
4.2. Preparació específica per a l'exercici de la funció inspectora (màxim 0,5000 punts).  
Es consideraran les activitats de formació homologades específicament relacionades amb la funció inspectora.  
A aquest efecte, se sumaran 0,1000 punts per cada 10 hores d'activitats de formació acreditades les hores de totes les activitats i no puntuaran la resta amb un nombre d'hores inferior a 10.  
Documentació acreditativa: certificació expedida per l'òrgan o l'autoritat competent del Ministeri d'Educació o de les conselleries que tinguen atribuïdes les competències en matèria educativa, o de les institucions sense ànim de lucre que hagen sigut homologats o reconeguts per les administracions esmentades, així com de les universitats, en què conste de manera expressa el nombre d'hores de durada del curs, i, si escau, l'homologació o el reconeixement; si no s'aporta aquesta certificació, no s'obtindrà puntuació per aquest apartat.  
4.3. Coneixement d'idiomes (màxim 0,3000 punts).  
Per l'acreditació del domini d'una llengua estrangera corresponent al nivell B2 del Marc Europeu Comú de Referència: 0,1000 punts.  
  
Per l'acreditació del domini d'una llengua estrangera corresponent al nivell C1 del Marc Europeu Comú de Referència: 0,1500 punts.  
  
Per l'acreditació del domini d'una llengua estrangera corresponent al nivell C2 del Marc Europeu Comú de Referència: 0,2000 punts.  
  
Pel certificat de Capacitació per a l'Ensenyament en Llengua Estrangera: 0,2500 punts.  
Pel certificat de Capacitació per a l'Ensenyament en Valencià: 0,2500 punts.  
Per l'acreditació del domini del valencià corresponent al nivell C2: 0,3000 punts  
Pel Diploma de Mestre de Valencià, sempre que no haja sigut al·legat com a requisit: 0,3000 punts.  
Per l'acreditació del domini del valencià corresponent al nivell C2, sempre que no haja sigut al·legat com a requisit: 0,3000 punts.  
  
  
Documentació acreditativa:  
Certificats i diplomes recollits en el Decret 61/2013, del Consell, de 17 de maig, modificat per l'Ordre 93/2013, d'11 de novembre, de la Conselleria d'Educació, Cultura i Esport, així com les entitats reconegudes per resolucions posteriors.  
Certificats i diplomes recollits en l'Ordre 17/2013.  
Certificats i diplomes recollits en l'Ordre de 16 d'agost de 1994, de la Conselleria d'Educació i Ciència, per la qual s'estableixen els certificats oficials administratius de coneixements de valencià que expedirà la Junta Qualificadora de Coneixements de Valencià i s'homologuen i es revaliden altres títols i certificats.  
  
Notes:  
  
Primera. Només es baremaran els mèrits perfeccionats fins al dia anterior a l'inici de la primera prova.  
Segona. En cap cas es valoraran els cursos o les assignatures la finalitat de les quals siga l'obtenció d'un títol acadèmic, màster o una altra titulació de postgrau.  
Tampoc es valoraran els cursos o les activitats la finalitat dels quals siga l'obtenció del títol d'Especialització Didàctica, del Certificat d'Aptitud Pedagògica, del Certificat de Capacitació per a l'Ensenyament en Valencià o del Diploma de Mestre de Valencià.  
Tercera. Els documents redactats en llengües d'altres comunitats autònomes hauran de traduir-se oficialment a una de les dues llengües oficials de la Comunitat Valenciana perquè tinguen validesa, de conformitat amb el que preveu l'article 15 de la Llei 39/2015, d'1 d'octubre. En el cas de llengües estrangeres, haurà de traduir-se oficialment per un traductor jurat.  
Quarta. Un mateix mèrit només es podrà baremar en un dels apartats o subapartats del present barem, i sempre en el que resulte més favorable a la persona opositora. Tampoc es podrà baremar com a mèrit qualsevol títol que s'haja utilitzat per a justificar el compliment d'un requisit.  
Cinquena. S'entenen com a centres públics els centres als quals es refereix el capítol II del títol IV de la LOE, integrats en la xarxa pública de centres creats i sostinguts per les administracions educatives.  
Sisena. En el cas d'aportar com a documentació justificativa d'acreditació d'un mèrit una certificació acadèmica provisional en la qual conste la superació dels estudis al·legats en substitució del títol al·legat, aquesta haurà de tindre una antiguitat màxima d'un any des de la data d'emissió de la certificació.  
  
  
ANNEX II  
Temari de la fase d'oposició  
  
Part A del temari d'àmbit nacional de la fase d'oposició del procediment d'accés al cos d'inspectors d'educació  
1. L'educació com a dret fonamental del ciutadà. L'educació obligatòria: origen, extensió i tendències.  
2. Les necessitats educatives de la societat actual. El concepte de l'educació com un procés permanent.  
3. La dimensió educativa a la Unió Europea. Els programes educatius europeus.  
4. L'acció educativa en l'exterior.  
5. Els objectius del sistema educatiu en el marc dels objectius educatius europeus.  
6. La Llei orgànica 2/2006, de 3 de maig, d'educació. Estructura, principis, finalitats i contingut.  
7. El sistema educatiu a Espanya: característiques, estructura i organització.  
8. Qualitat i equitat en l'educació. Educació i cohesió social. Polítiques de millora.  
9. L'ensenyament bàsic com a garantia d'una educació comuna per a l'alumnat i l'atenció a la diversitat com a principi fonamental. Elements del currículum. Les competències bàsiques com a element cohesionador del currículum.  
10. L'orientació educativa i professional. L'acció tutorial com a tasca docent.  
11. El procés d'ensenyament-aprenentatge. Elements i fases del procés. Condicions i estils d'aprenentatge.  
12. La dimensió ètica de l'educació: educació en valors.  
13. La igualtat d'oportunitats en educació. Mesures específiques d'atenció a la diversitat.  
14. Educació per a la igualtat. Coeducació. Educació en contextos multiculturals.  
15. Les tecnologies de la informació i de la comunicació. La incidència que tenen en l'educació i en la gestió dels centres.  
16. El foment de la lectura i l'ús de la biblioteca. Desenvolupament de la competència lectora, hàbits i actituds. Mesures i programes.  
17. Principis i models generals d'avaluació en el sistema educatiu. Tipus, finalitats i procediments d'avaluació educativa.  
18. El sentit de l'avaluació dins del procés d'ensenyament-aprenentatge. Característiques de l'avaluació en l'Educació Infantil, en l'Educació Primària, en l'Educació Secundària Obligatòria, en el Batxillerat i en la Formació Professional.  
19. Experimentació, investigació i innovació educativa. Dificultats i estratègies en la introducció, difusió i consolidació d'innovacions educatives. Avaluació de la innovació educativa.  
20. La formació del professorat: la formació inicial i la formació permanent. Estructures de la formació del professorat. Avaluació de la incidència de la formació en la pràctica docent.  
21. La participació de la comunitat escolar en el sistema educatiu espanyol. Òrgans de participació. Principals tendències en la Unió Europea.  
22. L'autonomia pedagògica, organitzativa i de gestió dels centres docents. Principis que la regeixen i principals tendències en la Unió Europea.  
23. El projecte educatiu del centre. La concreció del currículum i les programacions de cicle, departament i aula.  
24. Elements estructurals i organitzatius dels centres docents. Òrgans col·legiats de govern i de coordinació docent dels centres públics. Estratègies organitzatives per a afavorir l'atenció a tots els alumnes segons les seues necessitats específiques.  
25. La direcció dels centres públics. L'equip directiu. Selecció i formació de directors i directores. Competències de la funció directiva. Models europeus de direcció i gestió de centres.  
26. Principals característiques de l'alumnat de 0 a 6 anys. Finalitat de l'Educació Infantil. Objectius, organització i principis pedagògics. Normativa bàsica.  
27. Principals característiques de l'alumnat de 6 a 12 anys. Finalitat de l'Educació Primària. Objectius, organització, principis pedagògics i competències bàsiques. Avaluació general de diagnòstic. Normativa bàsica.  
28. Característiques de l'alumnat de 12 a 18 anys. Finalitat de l'Educació Secundària. Objectius, organització, principis pedagògics i competències bàsiques. Programes de diversificació curricular. Programes de Qualificació Professional Inicial. Avaluació general de diagnòstic. Normativa bàsica.  
29. Finalitat del Batxillerat. Normativa bàsica. Modalitats i optativitat. Avaluació i promoció. Prova d'accés a la universitat.  
  
30. Finalitat de la Formació Professional. Normativa bàsica. La Llei de les qualificacions i de la Formació Professional.  
31. Els ensenyaments de règim especial: els ensenyaments d'idiomes, els ensenyaments artístics, els ensenyaments esportius. Normativa bàsica.  
32. L'educació de persones adultes. L'educació a distància. Normativa bàsica.  
33. Alumnat amb necessitats específiques de suport educatiu. Principis pedagògics, escolarització i programes específics.  
34. Normativa sobre el professorat d'Educació Infantil i Primària: requisits d'ingrés, selecció, especialitats, adscripció i mobilitat.  
  
35. Normativa sobre el professorat d'Educació Secundària: requisits d'ingrés, selecció, especialitats i mobilitat.  
36. Els centres docents. Requisits mínims dels centres que imparteixen ensenyaments de règim general.  
37. Els centres privats. Tipus de centres. Autorització de centres privats. Competències i caràcter propi. Els centres privats concertats. Disposicions que els regulen.  
38. L'admissió de l'alumnat en els centres sostinguts amb fons públics en la Llei orgànica 2/2006, de 3 de maig, d'educació. Igualtat en l'aplicació de les normes d'admissió. Escolarització equilibrada. Garanties de gratuïtat.  
39. La supervisió escolar: plantejaments, tendències i escoles.  
40. La inspecció educativa a Espanya: estudi històric.  
41. La inspecció educativa als països de la Unió Europea: estudi comparat.  
42. Funcions i atribucions de la inspecció educativa. Normes bàsiques de funcionament. Deontologia professional.  
43. La supervisió i control, des del punt de vista pedagògic i organitzatiu del funcionament dels centres educatius, així com els programes que hi incideixen.  
44. La supervisió de la pràctica docent i de la funció directiva. Tècniques i instruments. Col·laboració en la seua millora contínua.  
45. Tipus d'actuació de l'inspector en el centre. La visita d'inspecció.  
46. Els informes d'inspecció. Classes d'informes. Normes per a l'elaboració i el tràmit.  
47. Modalitats d'intervenció en l'assessorament als equips directius, al professorat i als diferents òrgans de coordinació docent. La informació als sectors de la comunitat educativa.  
48. L'avaluació de l'alumnat en les diferents etapes del sistema educatiu. Titulacions a les quals condueixen els diferents ensenyaments. Normativa bàsica. Actuació de la inspecció educativa.  
49. L'avaluació de la pràctica docent del professorat: finalitats, indicadors, agents i instruments d'avaluació. Participació de la inspecció en l'avaluació del professorat.  
50. L'avaluació de la funció directiva: models, finalitats, agents i instruments d'avaluació. Actuació de la inspecció educativa.  
  
51. Avaluació interna i externa dels centres docents. Finalitats, estratègies i instruments. Avaluació de processos i de resultats. Informes d'avaluació. Els plans de millora. Actuació de la inspecció educativa.  
  
52. L'avaluació del sistema educatiu: finalitats, àmbits, indicadors i instruments. Avaluacions generals de diagnòstic. Òrgans de gestió. L'Institut d'Avaluació del Ministeri d'Educació. El paper de la inspecció educativa en l'avaluació del sistema educatiu.  
53. Llei de règim jurídic de les administracions públiques i del procediment administratiu comú. Tramitació dels procediments administratius.  
54. Òrgans de participació en la programació general de l'ensenyament i òrgans consultius d'àmbit nacional. El Consell Escolar de l'Estat.  
55. Distribució de competències educatives entre l'Estat i les comunitats autònomes. Les competències estatals en matèria d'educació.  
  
  
Part B del temari d'àmbit nacional de la fase d'oposició del procediment d'accés al cos d'inspectors d'Educació  
1. La comunitat autònoma en el marc de la Constitució Espanyola. L'Estatut d'Autonomia: estructura i contingut. Competències educatives. L'Administració educativa de la comunitat autònoma. Estructura orgànica. Competències dels diferents òrgans directius.  
2. La funció pública en l'àmbit territorial de l'administració educativa corresponent. Deures i drets individuals i col·lectius dels funcionaris. Règim d'incompatibilitats. Convenis i acords sobre condicions de treball del personal laboral, personal funcionari d'administració i serveis, i, especialment, del personal docent. Horaris de treball, llicències, vacances i permisos.  
3. El règim disciplinari del personal funcionari i laboral dependent de l'administració educativa corresponent. Implicacions en les tasques d'inspecció educativa. Els expedients disciplinaris: normes procedimentals.  
4. La participació dels sectors socials en l'educació. Òrgans de participació. El consell escolar corresponent a l'administració educativa respectiva: estructura, composició i funcions. Altres formes de participació.  
5. La inspecció educativa en l'àmbit territorial de l'administració educativa corresponent. Organització i funcionament. Accés i provisió de llocs de treball. Formació dels inspectors i avaluació de la inspecció.  
  
6. El pla d'actuació de la inspecció educativa en l'àmbit territorial de l'administració educativa corresponent: objectius, estructura i tipus d'actuacions. Aplicació, seguiment i avaluació del pla d'actuació.  
  
7. Els drets de la infància. La protecció jurídica del menor en l'àmbit territorial de l'administració educativa corresponent. Responsabilitat penal dels menors.  
8. Educació per a la convivència i per a la prevenció de conflictes i resolució pacífica d'aquests. El pla de convivència. Drets i deures de l'alumnat en l'àmbit territorial de l'administració educativa corresponent.  
9. Els serveis complementaris en els centres de l'àmbit territorial de l'administració educativa corresponent. Principis d'actuació que regeixen la seua organització i funcionament. Actuacions de la inspecció educativa en la planificació i avaluació d'aquests serveis.  
  
10. Planificació, organització i supervisió de l'escolarització de l'alumnat en els centres sostinguts amb fons públics. Normativa específica que la regula en l'àmbit territorial de l'administració educativa corresponent.  
11. El currículum de l'etapa d'Educació Infantil: objectius, continguts, mètodes pedagògics i criteris d'avaluació.  
12. El currículum de l'Educació Primària: objectius, competències bàsiques, continguts, mètodes pedagògics i criteris d'avaluació.  
13. El currículum de l'Educació Secundària Obligatòria: objectius, competències bàsiques, continguts, mètodes pedagògics i criteris d'avaluació.  
14. El currículum del Batxillerat: objectius, organització i principis pedagògics.  
15. La Formació Professional. Objectius. Condicions d'accés. Contingut i organització de l'oferta. Criteris d'avaluació.  
16. L'atenció i escolarització de l'alumnat amb necessitat específica de suport educatiu en l'àmbit territorial de l'administració educativa corresponent. Identificació precoç i valoració. Modalitats d'escolarització.  
17. La direcció i la gestió dels centres docents. Procediment de selecció i nomenament de directors i directores en l'àmbit territorial de l'administració educativa corresponent. Suport i reconeixement a l'exercici de la funció directiva.  
18. L'avaluació educativa de l'alumnat en relació amb els objectius, continguts, criteris d'avaluació i, si escau, competències bàsiques. Tipus i instruments d'avaluació. Avaluació i recuperació. Avaluació i promoció escolar. Drets de l'alumnat a una avaluació conforme a criteris objectius. Actuació de la inspecció educativa.  
19. Les tecnologies de la informació i la comunicació en els centres escolars. La seua utilització en els àmbits d'administració i gestió i com a instruments didàctics. Realitzacions pràctiques en l'àmbit territorial de l'administració educativa corresponent. Paper de la Inspecció d'Educació en la seua promoció i difusió.  
20. L'orientació educativa i professional en l'àmbit territorial de l'administració educativa corresponent. La funció tutorial, com a integrant de la funció docent en els diferents ensenyaments de règim general i de règim especial. Funcions dels departaments d'orientació i equips d'orientació educativa i psicopedagògica.  
21. Drets i deures lingüístics a Espanya. La Constitució i els estatuts d'autonomia. Règim de cooficialitat lingüística en territoris autonòmics. Lleis de normalització lingüística. Jurisprudència.  
  
  
  
  
ANNEX III  
Temari de la fase d'oposició específic   
de l'Administració educativa de la Comunitat Valenciana  
  
Part B del temari de la fase d'oposició del procediment d'accés al cos d'inspectors d'Educació, específic de l'Administració educativa de la Comunitat Valenciana.  
(Els temes s'afigen de manera correlativa als inclosos en l'annex II de l'Ordre EDU/3429/2009, d'11 de desembre, per la qual s'aprova el temari de la fase d'oposició del procediment selectiu d'accés al cos d'inspectors d'Educació).  
22. La xarxa de centres i serveis educatius públics a la Comunitat Valenciana: organització territorial, tipus de centres i modalitats d'oferta educativa. Requisits mínims dels centres. Creació, autorització, modificació i supressió de centres docents públics. Normativa aplicable. Intervenció de la Inspecció d'Educació.  
23. Centres privats i centres privats concertats. Tipus de centres i modalitats d'oferta educativa a la Comunitat Valenciana. Requisits mínims dels centres docents. Expedients d'autorització dels centres privats. Creació, autorització, modificació i supressió de centres docents privats. Normativa aplicable. Intervenció de la Inspecció d'Educació.  
  
24. Organització i funcionament dels centres d'Educació Infantil i dels col·legis d'Educació Infantil i Primària. Normativa aplicable.  
  
25. Organització i funcionament dels instituts d'Educació Secundària. Normativa aplicable.  
26. Organització i funcionament dels centres integrats de Formació Professional. Normativa aplicable.  
27. El primer cicle d'Educació Infantil. Organització i funcionament. Requisits mínims dels centres. Oferta d'aquests serveis en l'àmbit territorial de la Comunitat Valenciana. Normativa aplicable.  
28. Els programes formatius de qualificació bàsica. Legislació aplicable. Organització i funcionament d'aquests programes en l'àmbit territorial de la Comunitat Valenciana. Actuació de la Inspecció d'Educació.  
29. Els ensenyaments per a les persones adultes en l'àmbit territorial de la Comunitat Valenciana. La Llei de formació de persones adultes i el seu desplegament normatiu. L'educació a distància a la Comunitat Valenciana. Funcions i competències de la Inspecció d'Educació en aquest àmbit.  
30. Estructura, organització i ordenació curricular dels ensenyaments de règim especial d'idiomes i esportius a la Comunitat Valenciana. Centres que els imparteixen amb indicació de les respectives especialitats. Funcions i atribucions de la Inspecció d'Educació en aquest àmbit.  
31. Estructura, organització i ordenació curricular dels ensenyaments artístics de Música i Arts Escèniques i d'Arts Plàstiques i Disseny a la Comunitat Valenciana. Centres que els imparteixen amb la indicació de les especialitats respectives. L'ISEACV (Institut Superior d'Ensenyaments Artístics de la Comunitat Valenciana). Funcions i atribucions de la Inspecció d'Educació en aquest àmbit.  
32. Avaluació interna i externa dels centres docents. Avaluació de processos i avaluació de resultats. Models i mètodes d'avaluació institucional. Funcions i competències de la Inspecció d'Educació en l'àmbit territorial de la Comunitat Valenciana.  
33. L'avaluació del professorat a la Comunitat Valenciana. La valoració de la funció docent i avaluació de la funció directiva. Actuació de la Inspecció d'Educació.  
34. Els programes experimentals i els projectes d'investigació i innovació educativa en l'àmbit de la Comunitat Valenciana. Models de gestió de qualitat en l'Administració educativa. La Xarxa de Centres de Qualitat Educativa de la Comunitat Valenciana. Actuacions per a fomentar la igualtat efectiva entre dones i homes en l'àmbit educatiu. Actuació de la Inspecció d'Educació.  
35. La formació del professorat en l'àmbit territorial de la Comunitat Valenciana. Institucions i modalitats de formació. Estructura i funcionament.  
36. L'organització de la resposta educativa per a la inclusió de l'alumnat. Els plans d'actuació per a la millora. Normativa aplicable. Actuació de la Inspecció d'Educació.  
37. Programes d'educació plurilingüe a la Comunitat Valenciana. L'ensenyament i l'aprenentatge de les llengües estrangeres. El Portafolis Europeu de les Llengües. Normativa aplicable.  
38. La gestió dels recursos econòmics i humans en els centres sostinguts amb fons públics. Documents institucionals dels centres educatius. Normativa aplicable. El paper de la Inspecció d'Educació en la gestió dels recursos econòmics i humans dels centres.  
  
39. La responsabilitat civil i patrimonial de l'Administració valenciana. La responsabilitat penal del personal laboral i el personal funcionari públic.  
40. La normativa vigent en matèria de protecció de dades de caràcter personal. Normes que regulen l'atenció al ciutadà.  
41. La salut laboral i la prevenció de riscos en l'educació. Els plans d'autoprotecció. El paper de la Inspecció d'Educació en aquest àmbit.